cyanic-selkie/wikianc huggingface dataset:
ಜಿಪ್ಸಿ ಭಾಷೆ
ಚರಿತ್ರೆ
ಈ ಭಾಷೆಯ ಮೂಲವನ್ನು ಕುರಿತು ಅನೇಕ ಭಾಷಾವಿಜ್ಞಾನಿಗಳು ವಿವಾದಾತ್ಮಕ ವಿಚಾರಗಳನ್ನು ಮಂಡಿಸಿದ್ದುಂಟು. ಇವರಲ್ಲಿ ಕೆಲವರು ಈ ಭಾಷೆ ನೈಋತ್ಯ ದಿಕ್ಕಿಗೆ ಸಂಬಂಧಿಸಿದುದು, ಅದರಲ್ಲಿಯೂ ವಿಶೇಷವಾಗಿ ದಾರ್ದಿಕ್ ಗುಂಪಿಗೆ ಸೇರುತ್ತದೆಯೆಂದೂ ಇದರಲ್ಲಿ ಹಿಂದುಕುಷ್ ಮತ್ತು ಕಾಶ್ಮೀರಿಯ ಪ್ರಮುಖ ಉಪಭಾಷೆಗಳು ಸೇರುತ್ತವೆಯೆಂದೂ ಅಭಿಪ್ರಾಯಪಡುತ್ತಾರೆ. ಶಿಷ್ಟ ಭಾಷೆಗಳಾಗಿ ಉಳಿದುಕೊಂಡು ಬಂದ ಇವು ಪ್ರಾಚೀನ ಸಂಸ್ಕøತದಿಂದ ಶ, ಸ, ಷ ಮತ್ತು ರಕಾರಯುಕ್ತ ವ್ಯಂಜನಗಳನ್ನು ಉಳಿಸಿಕೊಂಡಿವೆ. ಜಿಪ್ಸಿ ಭಾಷೆಗಳಲ್ಲಿಯೂ ಇವು ಕಂಡುಬರುತ್ತವೆ. ಮತ್ತೆ ಕೆಲವರು ಹಿಂದಿ ಭಾಷೆಯನ್ನು ಪ್ರತಿನಿಧಿಸುವ ಮಧ್ಯಭಾರತದ ಕೆಲವು ಉಪಭಾಷೆಗಳ ಗುಂಪಿಗೆ ಜಿಪ್ಸಿ ಭಾಷೆ ಸೇರುತ್ತದೆಂದು ಹೇಳುವುದುಂಟು. ಈ ಭಾಷೆಗಳಲ್ಲಿ ಉಂಟಾದ ಧ್ವನಿಪರಿವರ್ತನೆಗಳಿಗೆ ರೋಮನಿ ಭಾಷೆಯಲ್ಲಿನ ಆರಂಭದ ಧ್ವನಿಪರಿವರ್ತನೆಗಳು ಹೋಲುವುದುಂಟು. ಅಶೋಕನ ಕಾಲದ ಮಧ್ಯಭಾರತದ ಉಪಭಾಷೆಗಳಲ್ಲಿ ಉಂಟಾದ ಬದಲಾವಣೆಗಳು ಈ ಭಾಷೆಗಳಲ್ಲಿ ಕಂಡುಬರುವುದಿಲ್ಲ. ಆದುದರಿಂದ ಇದು ಈ ಭಾಷೆಗಳಿಂದ ತನ್ನ ಸಂಬಂಧವನ್ನು ಈ ಕಾಲದಲ್ಲಿಯೇ ಕಡಿದುಕೊಂಡಿರಬೇಕು. ಜಿಪ್ಸಿಮನುಷ್ಯ ಎಂಬ ಅರ್ಥವುಳ್ಳ, ಆಗ್ನೇಯ ಐರೋಪ್ಯ ಪದವಾದ ರೋಮ್, ಆರ್ಮೆನಿಯದ ರೋಮನಿಯ ಲೋಮ್, ಪ್ಯಾಲೆಸ್ಟೈನಿನ ರೋಮನಿಯ ಡೋಮ್ ಶಬ್ದಗಳು ಸಂಸ್ಕೃತದ ಡೊಂಬ ಪದಕ್ಕೆ ಸರಿಸಮಾನವಾಗಿವೆ. ಈ ಶಬ್ದದಿಂದ ಭಾರತದ ಡೋಮ್ ಪದ ಹುಟ್ಟಿದೆ. ಮುಖ್ಯ ಉಪಭಾಷೆಯನ್ನಾಡುವ ಅಲೆಮಾರಿ ಜನರ ಗುಂಪೊಂದು ಕ್ರಿ.ಶ. 3ನೆಯ ಶತಮಾನಾರ್ಧದ ಪೂರ್ವದಲ್ಲಿಯೇ ಪಂಜಾಬ್ ಇಲ್ಲವೆ ಪೇಷಾವರ್ ಜಿಲ್ಲೆಗಳ ಕಡೆಗೆ ವಲಸೆ ಹೋಗಿರಬೇಕು. ಅಲ್ಲಿ ಸುಮಾರು 9ನೆಯ ಶತಮಾನದವರೆಗೆ ನೆಲೆ ನಿಂತು, ಅನಂತರ ಏಷ್ಯ, ಯೂರೋಪ್ ಮತ್ತು ಅಮೆರಿಕ ಖಂಡಗಳ ಕಡೆಗೆ ಹರಡಿದಂತೆ ತೋರುತ್ತದೆ.
ಜಿಪ್ಸಿಗಳು ಪ್ರತ್ಯೇಕ ತಂಡಗಳಾಗಿ ಕಾಲಕಾಲಕ್ಕೆ ಭಾರತವನ್ನು ಬಿಟ್ಟುಹೋದರೋ ಇಲ್ಲವೆ ಎಲ್ಲರೂ ಒಂದೇ ಗುಂಪಾಗಿ ವಲಸೆ ಹೋದರೋ ಹೇಳಲು ಸಾಧ್ಯವಿಲ್ಲ. ಅದರಂತೆಯೇ ಇವರು ಆಡುವ ಭಾಷೆಗಳಲ್ಲಿ ಎದ್ದು ಕಾಣಿಸುವ ಭೇದಗಳು ಮೂಲದಲ್ಲಿ ಇದ್ದವೋ ಇಲ್ಲವೋ ಎಂಬುದನ್ನೂ ಹೇಳಲು ಸಾಧ್ಯವಿಲ್ಲ. ಆದರೆ ಈಗಿನ ಭಾಷೆಗಳಲ್ಲಿ ಸಾಮಾನ್ಯವಾಗಿ ಮೂರು ಪ್ರಭೇದಗಳು ಕಂಡುಬರುತ್ತವೆ. ಏಷ್ಯಾಟಿಕ್, ಆರ್ಮೇನಿಯನ್ ಮತ್ತು ಐರೋಪ್ಯ. ಸಂಸ್ಕøತದ ಮಹಾಪ್ರಾಣಗಳೆಲ್ಲ ಇವೆಲ್ಲವುಗಳಲ್ಲಿ ಎದ್ದುಕಾಣಿಸುತ್ತವೆ. ಏಷ್ಯಾಟಿಕ್ ಪಂಗಡಕ್ಕೆ ಸೇರಿದ ಕೆಲವು ಭಾಷೆಗಳಲ್ಲಿ ಅಲ್ಪಪ್ರಾಣಗಳೇ ಹೆಚ್ಚಾಗಿ ಕಂಡುಬಂದರೆ, ಕೆಲವು ಮಹಾಪ್ರಾಣಗಳನ್ನೂ ತೋರಿಸುತ್ತವೆ. ಐರೋಪ್ಯ ಪಂಗಂಡಕ್ಕೆ ಸೇರಿದ ಭಾಷೆಗಳಲ್ಲಿ ಮಹಾಪ್ರಾಣಗಳು ಕಾಣಿಸಿಕೊಳ್ಳುತ್ತವೆ. ಐರೋಪ್ಯದ ರೋಮನಿಗೆ ಸೇರುವ ಭಾಷೆಗಳಲ್ಲಿ ಪರಸ್ಪರ ಭೇದಗಳು ಸ್ಪಷ್ಟವಾಗಿದೆ. ಇವುಗಳ ಸುತ್ತಮುತ್ತಲಿನ ಭಾಷೆಗಳ ಸಂಪರ್ಕದಿಂದ ಈ ಭೇದಗಳು ಉಂಟಾಗಿರಬೇಕು. ಈ ದೃಷ್ಟಿಯಿಂದ ಇವು ಭಾರತದ ಭಾಷೆಗಳಿಂದ ಒಮ್ಮೆಲೇ ಬೇರೆಯಾಗಿವೆ.
ಧ್ವನಿಪದ್ಧತಿ
ಸ್ವರಪದ್ಧತಿ ಸಂಸ್ಕøತ ಸ್ವರಪದ್ಧತಿಯಂತೆಯೇ ಇದೆ. ಪ್ರಾಕೃತದಲ್ಲಿ ಸಂಸ್ಕøತದ ಐ ಮತ್ತು ಔಗಳು ಅನುಕ್ರಮವಾಗಿ ಏ ಮತ್ತು ಓ ಗಳಿಗೆ ಬದಲಾಗುವಂತೆ ಇಲ್ಲಿಯೂ ಬದಲಾಗುತ್ತವೆ. ಉದಾ : ತೈಲ-ತೇಲ, ಮೌಲ್ಯಂ-ಮೂಲ. ಒಮ್ಮೊಮ್ಮೆ ಅ > ಏ ಮತ್ತು ಆ > ಅ ಆಗುವುದುಂಟು. ಉದಾ : ಮರತೆ-ಮೆರೆಲ್, ರಕ್ಷತಿ-ರಖೇಲ್, ಮಾನುಷ-ಮನುಶ್ ಇತ್ಯಾದಿ.
ವ್ಯಂಜನ ವ್ಯವಸ್ಥೆ
ವ್ಯಂಜನಗಳನ್ನು ಕುರಿತು ಹೇಳುವುದಾದರೆ, ಈ ಭಾಷೆಯಲ್ಲಿ ಕೇವಲ ಅಲ್ಪಪ್ರಾಣಗಳೇ ಇವೆ. ಸ್ವರಮಧ್ಯ ವ್ಯಂಜನಗಳು ದುರ್ಬಲಗೊಳ್ಳುತ್ತವೆ. ತಾಲವ್ಯ ಧ್ವನಿಗಳು ಲೋಪಗೊಳ್ಳುತ್ತವೆ. ಮೂರ್ಧನ್ಯ ಧ್ವನಿಗಳು ರ ಆಗುತ್ತವೆ. ಔಷ್ಠ್ಯಗಳು ಒಮ್ಮೊಮ್ಮೆ ವಕಾರವಾಗುತ್ತವೆ; ದಂತವ್ಯಗಳು ಲಕಾರವಾಗುತ್ತವೆ. ಈ ಬದಲಾವಣೆಗಳು ಪ್ರಮುಖವಾಗಿ ಐರೋಪ್ಯ ಮತ್ತು ಆರ್ಮೇನಿಯ ಭಾಷಾಗುಂಪುಗಳಲ್ಲಿ ಕಂಡುಬರುತ್ತವೆ. ಕೆಲವು ಉದಾಹರಣೆಗಳನ್ನು ನೋಡಬಹುದು.
ನಾಮಪದ ರೂಪಗಳು
ಸಂಸ್ಕೃತ ವ್ಯಾಕರಣದ ಲಕ್ಷಣಗಳು ಈ ಭಾಷೆಗಳಲ್ಲಿ ಉಳಿದುಬಂದಿವೆ. ನಾಮಗಳು ಸಾಮಾನ್ಯವಾಗಿ ಪ್ರಕೃತ ನಾಮಪದ್ಧತಿಯನ್ನು ಅನುಸರಿಸುತ್ತವೆ.
ಕ್ರಿಯಾ ಪದ ಪದ್ಧತಿ
ಕ್ರಿಯಾಪದಗಳ ಪದ್ಧತಿ ಸಾಮಾನ್ಯವಾಗಿ ಸಂಸ್ಕೃತ ಪದ್ಧತಿಯಂತೆಯೇ ಇದ್ದು, ವರ್ತಮಾನಕಾಲ, ಆಜ್ಞಾರ್ಥ ಮತ್ತು ಕೃದಂತಗಳು ಉಳಿದುಕೊಂಡು ಬಂದಿವೆ. ಭೂತಕೃದಂತಾವ್ಯಯಗಳು ಮಾತ್ರ ಸಹಾಯಕ ಕ್ರಿಯಾಪದಗಳೊಡನೆ ರೂಪಗೊಳ್ಳುತ್ತವೆ.
ಕೃದಂತಾವ್ಯಯ
ಭೂತ ಕೃದಂತಾವ್ಯಯ ರೂಪಗಳು ಪ್ರಾಕೃತದ ರೂಪಗಳಿಗೆ ಸಮೀಪವಾಗಿವೆ.
ಸಂಖ್ಯೆಗಳು
ಜಿಪ್ಸಿ ಭಾಷೆಯಲ್ಲಿ ಎರವಲಾಗಿ ಬಂದಿರುವ ಶಬ್ದಗಳು ಅಧಿಕ ಪರಿಮಾಣದಲ್ಲಿವೆ. ಅವರ ಅಲೆಮಾರಿ ವೃತ್ತಿಯೇ ಇದಕ್ಕೆ ಮೂಲಕಾರಣವಾಗಿರಬೇಕು. ವಿಶೇಷವಾಗಿ ಪರ್ಷಿಯನ್, ಆರ್ಮೇನಿಯನ್, ಗ್ರೀಕ್, ರೂಮೇನೀಯನ್, ಬಲ್ಗೇರಿಯನ್, ಜರ್ಮನ್, ಫ್ರೆಂಚ್ ಮತ್ತು ಇಂಗ್ಲಿಷ್ ಶಬ್ದಗಳು ಹೇರಳವಾಗಿ ಕಂಡುಬರುತ್ತವೆ. ಜಿಪ್ಸಿಗಳ ಮೂಲನಿವಾಸಿಗಳು ಈ ದೇಶದಲ್ಲಿ ನಿಂತು ಮುಂದೆ ಸಾಗಿರಬಹುದೆಂಬ ಮಾತು ಇದರಿಂದ ಸ್ಪಷ್ಟವಾಗುತ್ತದೆ. ಎರವಲಾಗಿ ಬಳಸಿದ ಶಬ್ದಗಳ ರೂಪಗಳು ಇವರು ಅಲೆದಾಡಿದ ಸಮಯವನ್ನು ಗುರುತಿಸಲು ಸಹಾಯಕವಾಗುತ್ತವೆ.
ಉಲ್ಲೇಖ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಉತ್ಪಾದನೆ
ಉತ್ಪಾದನೆ
ವಿಶಾಲವಾದ ಅರ್ಥದಲ್ಲಿ 'ಉತ್ಪಾದನೆ' ಎಂದರೆ ಮಾನವನ ಬಯಕೆಗಳನ್ನು ತೃಪ್ತಿಪಡಿಸುವುದರ ಸಲುವಾಗಿ ಕೈಗೊಳ್ಳುವ ಚಟುವಟಿಕೆಗಳೆಂದು ಅರ್ಥ. ಆದರೆ ಅರ್ಥಶಾಸ್ತ್ರದಲ್ಲಿ ಅದಕ್ಕೆ ಒಂದು ವಿಶಿಷ್ಟ ಅರ್ಥವಿದೆ. ಇದರನುಗುಣವಾಗಿ ಹೇಳುವುದಾದರೆ ವಸ್ತುವಿನಲ್ಲಿ ತುಷ್ಟಿಗುಣ ಸೇರಿಸುವುದಕ್ಕೆ ಉತ್ಪಾದನೆ ಎಂದು ಕರೆಯುತ್ತಾರೆ. ಅಥವಾ ಬಳಕೆಯ ಭಾಷೆಯಲ್ಲಿ ವಸ್ತುಗಳನ್ನು ತಯಾರಿಸುವುದಕ್ಕೆ 'ಉತ್ಪಾದನೆ' ಎಂದು ಕರೆಯುತ್ತಾರೆ. ಆದರೆ ಇದು ಸರಿಯಲ್ಲ. ಏಕೆಂದರೆ ಮಾನವನು ಯಾವ ವಸ್ತುಗಳನ್ನು ಸೃಷ್ಟಿಸಲಾರನು. ಎಲ್ಲ ವಸ್ತುಗಳನ್ನು ಪ್ರಕೃತಿಯೇ ಒದಗಿಸುತ್ತದೆ. ಪ್ರಕೃತಿಯು ಒದಗಿಸಿದ ವಸ್ತುಗಳ ಉಪಯುಕ್ತತೆಯನ್ನು ಹೆಚ್ಚಿಸಿ ಅವು ಮಾನವನ ಬಯಕೆಗಳನ್ನು ತೃಪ್ತಿಪಡಿಸುವಂತೆ ಮಾಡುವ ಕ್ರಿಯೆಯೇ ಉತ್ಪಾದನೆ. ವಸ್ತುಗಳ ಉಪಯುಕ್ತತೆಯನ್ನು ಹೆಚ್ಚಿಸುವುದೆಂದರೆ ಅವುಗಳ ಗುಣಮಟ್ಟವನ್ನು ಹೆಚ್ಚಿಸುವುದು. ಆದುದರಿಂದ ವಸ್ತುಗಳ ತುಷ್ಟಿಗುಣವನ್ನು ಹೆಚ್ಚಿಸಿ, ಅವುಗಳ ಪ್ರಯೋಜನವನ್ನು ಮತ್ತು ಮೌಲ್ಯವನ್ನು, ಇನ್ನೂ ಹೆಚ್ಚಾಗುವಂತೆ ಮಾಡುವುದೇ ಉತ್ಪಾದನೆಯಾಗಿದೆ. ವಸ್ತುಗಳಲ್ಲಿರುವ ತುಷ್ಟಿಗುಣವನ್ನು ಉಪಯೋಗಿಸುವುದು ಅನುಭೋಗವಾದರೆ, ವಸ್ತುಗಳಿಗೆ ತುಷ್ಟಿಗುಣ ಸೇರಿಸುವುದು ಉತ್ಪಾದನೆಯಾಗಿದೆ. ಆದರೆ ಕೇವಲ ತುಷ್ಟಿಗುಣ ಸೃಷ್ಟಿಯೇ ಉತ್ಪಾದನೆಯಾಗಲು ಸಾಧ್ಯವಿಲ್ಲ. ತುಷ್ಟಿಗುಣದ ಜೊತೆಗೆ ಮೌಲ್ಯವೂ ಹೆಚ್ಚಾಗಬೇಕು. ಆದುದರಿಂದ ಉತ್ಪಾದನೆಯೆಂದರೆ ವಸ್ತುಗಳ ಸೃಷ್ಟಿಯೆಂದು ತಿಳಿದುಕೊಳ್ಳಬಾರದು. ಏಕೆಂದರೆ ಮಾನವನು ವಸ್ತುಗಳನ್ನು ಸೃಷ್ಟಿಸಲಾರನು. ಎಲ್ಲಾ ವಸ್ತುಗಳೂ ನಿಸರ್ಗದತ್ತವಾಗಿದೆ. ನಿಸರ್ಗದಲ್ಲಿ ಸಿಗುವ ಪ್ರಯೋಜನವಿಲ್ಲದ ಅಥವಾ ಕಡಿಮೆ ಪ್ರಯೋಜನವುಳ್ಳ ವಸ್ತುಗಳಿಗೆ ತುಷ್ಟಿಗುಣ ಸೇರಿಸಿ ಅವುಗಳ ಉಪಯುಕ್ತತೆಯನ್ನು ಮೌಲ್ಯವನ್ನೂ ಹೆಚ್ಚಿಸುವುದೇ ಉತ್ಪಾದನೆಯಾಗಿದೆ. ಉದಾಹರಣೆಗೆ, ಅರಣ್ಯದಲ್ಲಿ ಅನೇಕ ಮರಗಳಿವೆ ಅವು ನಿಸರ್ಗದತ್ತವಾಗಿವೆ ಅಲ್ಲದೇ ಅಲ್ಲಿ ಅವು ನಿರುಪಯುಕ್ತವಾಗಿವೆ. ಆದರೆ ಅವುಗಳನ್ನು ಕಡಿದು, ದಿಮ್ಮಿಗಳನ್ನು ಕಾರ್ಖಾನೆಗೆ ತಂದು ಕುರ್ಚಿ, ಮೇಜುಗಳನ್ನು ತಯಾರಿಸಿದರೆ ಅವುಗಳ ಉಪಯುಕ್ತತೆ ಮತ್ತು ಮೌಲ್ಯ ಎರಡೂ ಹೆಚ್ಚಾಗುತ್ತವೆ. ಅದೇ ಪ್ರಕಾರ ಗಣಿಯಲ್ಲಿರುವ ಕಲ್ಲಿದ್ದಲು ಸಹಾ ನಿಸರ್ಗದತ್ತವಾಗಿದ್ದು, ನಿರುಪಯುಕ್ತವಾಗಿದೆ. ಅಲ್ಲಿಂದ ಅದನ್ನು ಹೊರ ತೆಗೆದು ಕಾರ್ಖಾನೆಗಳಿಗೆ ಸಾಗಿಸಿದರೆ, ಅದರ ಉಪಯುಕ್ತತೆ ಮತ್ತು ಮೌಲ್ಯಗಳೆರಡೂ ಹೆಚ್ಚಾಗುತ್ತದೆ. ಈ ಪ್ರಕಾರ ಮಾನವನು ತನ್ನ ಬಯಕೆಗಳ ತೃಪ್ತಿಗಾಗಿ ವಸ್ತುಗಳಿಗೆ ತುಷ್ಟಿಗುಣ ಸೇರಿಸಿ, ಅದರ ಮೌಲ್ಯವನ್ನು ಹಾಗೂ ಉಪಯುಕ್ತತೆಯನ್ನು ಹೆಚ್ಚಿಸುವುದಕ್ಕೆ ಅರ್ಥಶಾಸ್ತ್ರದಲ್ಲಿ 'ಉತ್ಪಾದನೆ' ಎಂದು ಕರೆಯುತ್ತಾರೆ. thumbnail|left|ಗ್ಲೂ ಕಾರ್ಖಾನೆ
ಉತ್ಪಾದನೆಯ ರೂಪಗಳು(Forms of Production)
ವಸ್ತುಗಳ ಉತ್ಪಾದನೆಯನ್ನು ವಿವಿಧ ರೀತಿಯಿಂದ ಮಾಡಬಹುದು. ಅವು ಯಾವುದೆಂದರೆ
ರೂಪ ತುಷ್ಟಿಗುಣ
ಒಂದು ವಸ್ತುವಿನ ನೈಸರ್ಗಿಕ ರೂಪ ಇಲ್ಲವೇ ಆಕಾರವನ್ನು ಬದಲಾಯಿಸಿದಾಗ, ಅದಕ್ಕೆ ಹೆಚ್ಚಿನ ತುಷ್ಟಿಗುಣ ಬರುತ್ತದೆ. ಉದಹರಣೆಗೆ- ದಿಮ್ಮಿಗಳನ್ನು ಕೊರೆದು, ಕುರ್ಚಿ ಮೇಜುಗಳನ್ನು ತಯಾರಿಸಿದಾಗ, ಇಲ್ಲವೆ ಹತ್ತಿಯಿಂದ ಹತ್ತಿಯ ಬಟ್ಟೆಯನ್ನು ತಯಾರಿಸಿದಾಗ ರೂಪತುಷ್ಟಿಗುಣ ನಿರ್ಮಾಣವಾಗುತ್ತದೆ.
ಕಾಲ ತುಷ್ಟಿಗುಣ
ವಸ್ತುಗಳು ಹೇರಳವಾಗಿ ಸಿಗುವಾಗ ಅವುಗಳ ಪ್ರಯೋಜನ ಮತ್ತು ಮೌಲ್ಯ ಕಡಿಮೆ. ಆಗ ಅವುಗಳನ್ನು ಸಂಗ್ರಹಿಸಿಟ್ಟು, ಅವುಗಳ ಕೊರತೆ ಕಂಡು ಬಂದಾಗ, ಅವುಗಳನ್ನು ಮಾರುಕಟ್ಟೆಯಲ್ಲಿ ಮಾರಾಟಕ್ಕೆ ಇಟ್ಟಾಗ ಅವುಗಳ ಉಪಯುಕ್ತತೆ ಮತ್ತು ಮೌಲ್ಯಗಳೆರಡೂ ಹೆಚ್ಚಾಗುತ್ತವೆ. ಅದೇ ಪ್ರಕಾರ, ಸುಗ್ಗಿಯ ಕಾಲದಲ್ಲಿ ದವಸ -ಧಾನ್ಯಗಳು ವಿಫಲವಾಗಿ ಸಿಗುತ್ತವೆ. ಆಗ ಅವುಗಳ ಬೆಲೆಯೂ ಕಡಿಮೆ. ವ್ಯಾಪರಸ್ಥರು ಅವುಗಳನ್ನು ರೈತರಿಂದ ಕೊಂಡು, ತಮ್ಮ ಉಗ್ರಾಣದಲ್ಲಿ ಸಂಗ್ರಹಿಸಿಡುತ್ತಾರೆ. ಸುಗ್ಗಿ ಮುಗಿದ ನಂತರ, ಮುಂದೆ ಅವುಗಳ ಕೊರತೆ ಉಂಟಾಗುತ್ತದೆ. ಆಗ ವ್ಯಾಪಾರಸ್ಥರು ತಮ್ಮ ಉಗ್ರಾಣಗಳಿಂದ ಅವುಗಳನ್ನು ಹೊರ ತೆಗೆದು ಪೇಟೆಯಲ್ಲಿ ಮಾರಾಟಕ್ಕಿಟ್ಟಾಗ ಅವುಗಳ ಉಪಯುಕ್ತತೆ ಮತ್ತು ಮೌಲ್ಯಗಳು ಹೆಚ್ಚಾಗುತ್ತವೆ. ಅದರಂತೆ, ಮಳೆಗಾಲಕ್ಕಿಂತ ಮೊದಲೇ ಅಂದರೆ ಚಳಿಗಾಲದಲ್ಲಿ ಮತ್ತು ಬೇಸಿಗೆಯ ಕಾಲದಲ್ಲಿ ಕೊಡೆಗಳನ್ನು ತಯಾರಿಸಲಾಗುತ್ತದೆ. ಅವುಗಳ ಉಪಯುಕ್ತತೆ ಕಡಿಮೆ. ಮಳೆಗಾಲ ಪ್ರಾರಂಭವಾದ ಕೂಡಲೇ ಅವುಗಳನ್ನು ಮಾರಾಟಕ್ಕಿಡಲಾಗುತ್ತದೆ. ಆಗ ಅವುಗಳ ಉಪಯುಕ್ತತೆ ಮತ್ತು ಮಲ್ಯ ಎರಡೂ ಹೆಚ್ಚಾಗುತ್ತವೆ.
ಉಲ್ಲೇಖ
ವರ್ಗ:ಅರ್ಥಶಾಸ್ತ್ರ
ನಾಗರಹೊಳೆ (ಚಲನಚಿತ್ರ)
ಉಲ್ಲೇಖನ
ವರ್ಗ:ವರ್ಷ-೧೯೭೭ ಕನ್ನಡಚಿತ್ರಗಳು
ವಿಠಲ್ ವಿ. ಕಾಮತ್
ವಿಠಲ್ ವೆಂಕಟೇಶ್ ಕಾಮತ್ ಭಾರತೀಯ ಹೊಟೇಲ್ ಉದ್ಯಮಿ ಮತ್ತು ಪರಿಸರವಾದಿ ಅವರು ಕಾಮತ್ ಹೋಟೆಲ್ಸ್ ಗ್ರೂಪ್ ಲಿಮಿಟೆಡ್‌ನ ಕಾರ್ಯನಿರ್ವಾಹಕ ಅಧ್ಯಕ್ಷ ಮತ್ತು ವ್ಯವಸ್ಥಾಪಕ ನಿರ್ದೇಶಕರಾಗಿದ್ದಾರೆ. ಕೊಂಕಣಿ ಜಿ.ಎಸ್.ಬಿ. ಪ್ರಸಿದ್ಧ ಯಶಸ್ವಿ ಮರಾಠಿ ವ್ಯಕ್ತಿತ್ವ ಅವರದ್ದು.
ಆರಂಭಿಕ ಜೀವನ ಮತ್ತು ವೃತ್ತಿಜೀವನ
ವೆಂಕಟೇಶ್ ಕಾಮತ್ ಅವರು ಮುಂಬೈನಲ್ಲಿ ಜನಿಸಿದರು. ಅವರ ತಂದೆ ಡಿಶ್ವಾಶರ್ ಬಸ್ಬಾಯ್ ಆಗಿ ಕೆಲಸ ಮಾಡುತ್ತಿದ್ದರು. ೧೯೫೨ ರಲ್ಲಿ 'ಸತ್ಕಾರ್' ಎಂಬ ತಮ್ಮ ಮೊದಲ ರೆಸ್ಟೋರೆಂಟ್ ತೆರೆದರು. ವಿಠಲ್ ೧೯೭೦ ರಲ್ಲಿ ತನ್ನ ತಂದೆಯೊಂದಿಗೆ ಸೇರಿಕೊಂಡು ಈಗ ಏಷ್ಯಾದ ಮೊದಲ ಇಕೋಟೆಲ್ ಹೋಟೆಲ್ "ದಿ ಆರ್ಕಿಡ್" ನ ಅಧ್ಯಕ್ಷರಾಗಿದ್ದಾರೆ.
ಅವರು ಲಂಡನ್‌ನ ರೆಸ್ಟೋರೆಂಟ್‌ನಲ್ಲಿ ಅಡುಗೆಯವರಾಗಿ ಕೆಲಸ ಮಾಡಿ,ಅಲ್ಲಿಯ ಹೋಟೆಲ್‌ನಲ್ಲಿ ವ್ಯವಹಾರ ಕೌಶಲ್ಯಗಳನ್ನು ಕಲಿತರು. ಭಾರತಕ್ಕೆ ಮರಳಿದ ನಂತರ ಅವರು ಹಸಿರು ಅಭಿವೃದ್ಧಿಯ ಮೂಲತತ್ವಗಳನ್ನು ಪ್ರಾರಂಭಿಸಿದರು ಮತ್ತು ಭಾರತದ ಮೊದಲ ಇಕೋಟೆಲ್ ಹೋಟೆಲ್ "ದಿ ಆರ್ಕಿಡ್" ಅನ್ನು ತೆರೆದರು. ಅವರು ಐಐಎಂ ಅಹಮದಾಬಾದ್, ಬಿಟ್ಸ್ ಪಿಲಾನಿ, ಭಾರತ ಮತ್ತು ವಿದೇಶಗಳಲ್ಲಿನ ಅನೇಕ ನಿರ್ವಹಣಾ ಸಂಸ್ಥೆಗಳಲ್ಲಿ ಅಧ್ಯಾಪಕರನ್ನು ಭೇಟಿ ಮಾಡುತ್ತಾರೆ. ೧೯೮೪ ರಲ್ಲಿ ಕಾಮತ್ ನಾಲ್ಕು ಸ್ಟಾರ್ ಹೋಟೆಲ್ 'ಏರ್‌ಪೋರ್ಟ್ ಪ್ಲಾಜಾ' ಅನ್ನು ಖರೀದಿಸಿ ಅದರ ಹೆಸರನ್ನು ಕಾಮತ್ ಪ್ಲಾಜಾ ಎಂದು ಬದಲಾಯಿಸಿದರು.
ಪರಿಸರವಾದಿ
ಅವರು ೬೦ ಲಕ್ಷಕ್ಕೂ ಹೆಚ್ಚು ಮರಗಳನ್ನು ನೆಟ್ಟರು ಮತ್ತು ೧೦೦ ಎಕರೆಗಳಷ್ಟು ಗುಡ್ಡವನ್ನು ಔಷಧೀಯ ಸಸ್ಯಗಳಾಗಿ ಮತ್ತು ಅರಣ್ಯಕ್ಕಾಗಿ ಸ್ಥಳೀಯ ಮರಗಳಾಗಿ ಪರಿವರ್ತಿಸಿದರು. ಚೈಲ್ಡ್ ಗಿವ್ಸ್ ಬರ್ತ್ ಟು ಎ ಮದರ್ ಸ್ಮಾರಕಗಳ ಜೊತೆಗೆ ಮುಂಬೈನಲ್ಲಿ ಮೊದಲ ಚಿಟ್ಟೆ ಉದ್ಯಾನ ಮತ್ತು ನವಿ ಮುಂಬೈನ ಇತರ ಉದ್ಯಾನಗಳನ್ನು ನಿರ್ಮಿಸಿದ ಕೀರ್ತಿಯೂ ಅವರಿಗೆ ಸಲ್ಲುತ್ತದೆ.
ಕಾಮತ್ ಭಾರತದಲ್ಲಿ ಸ್ವಚ್ಛ ಮತ್ತು ನೈರ್ಮಲ್ಯದ ಬೀದಿಗಳನ್ನು ನಿರ್ವಹಿಸಲು ೧೨೦೦ ಕ್ಕೂ ಹೆಚ್ಚು ಅಡ್ವಾನ್ಸ್ ಲೋಕಾಲಿಟಿ ಮ್ಯಾನೇಜ್‌ಮೆಂಟ್‌ನಲ್ಲಿ ತೊಡಗಿಸಿಕೊಂಡಿದ್ದಾರೆ. ಮುಂಬೈನಲ್ಲಿ ಗಣಪತಿ ನಿಮಜ್ಜನದ ನಂತರ ೧೦೦ ಟನ್‌ಗಳಿಗಿಂತ ಹೆಚ್ಚು 'ನಿರ್ಮಾಲ್ಯ' (ಹೂವಿನ ಅರ್ಪಣೆ) ಗೊಬ್ಬರವಾಗಿ ಪರಿವರ್ತಿಸುವುದು ಅವರ ವಾರ್ಷಿಕ ಅಭ್ಯಾಸಗಳಲ್ಲಿ ಸೇರಿದೆ. ಅವರ ಹೋಟೆಲ್ ಕೂಡ ಸಂಪೂರ್ಣವಾಗಿ ಪರಿಸರ ಸ್ನೇಹಿಯಾಗಿದೆ.
ಸಂರಕ್ಷಣಾವಾದಿ
ಸ್ವಭಾವತಃ ಸಂರಕ್ಷಣಾವಾದಿ ಮತ್ತು ಪಕ್ಷಿವಿಜ್ಞಾನಿಯಾಗಿ ಅವರು ಮುಂಬೈನಲ್ಲಿ 'ರಘು-ಚಿವು ಗಲ್ಲಿ' (ಗಿಳಿ ಮತ್ತು ಗುಬ್ಬಚ್ಚಿ ಬೀದಿ), ಕೊಂಕಣ ಮತ್ತು ಒರಿಸ್ಸಾದಲ್ಲಿ ಆಮೆ ಮೊಟ್ಟೆಗಳ ಸಂರಕ್ಷಣೆ, ಸಂತಾನೋತ್ಪತ್ತಿ ಮತ್ತು ಪುಣೆಯ ಫೋರ್ಟ್ ಜಾಧವಗಡ ಬಳಿ ಜಿಂಕೆಗಳ ಸಂರಕ್ಷಣೆಯನ್ನು ರಚಿಸಿದ್ದಾರೆ. ಒರಿಸ್ಸಾದ ಚಿಲಿಕಾ ಸರೋವರದಲ್ಲಿ 'ಡಾಲ್ಫಿನ್ ಅಬ್ಸರ್ವೇಟರಿ ಸೆಂಟರ್' ಅನ್ನು ಸ್ಥಾಪಿಸುವ ಪ್ರಕ್ರಿಯೆಯಲ್ಲಿದ್ದಾರೆ. ೩೫,೦೦೦ ಕ್ಕೂ ಹೆಚ್ಚು ಪ್ರದರ್ಶನಗಳ ಸಂಗ್ರಹವನ್ನು ಹೊಂದಿರುವ ತೀಕ್ಷ್ಣವಾದ ಪ್ರಾಚೀನ ಕಾಲದ ಕಾಮತ್ ಅವರು ಮುಂಬೈನಲ್ಲಿ 'ಆಯ್' - 'ಮದರ್ ಮ್ಯೂಸಿಯಂ' ಮತ್ತು ಪುಣೆಯ ಫೋರ್ಟ್ ಜಾಧವ್‌ಗಢ್ ಅನ್ನು ಸಹ ಸ್ಥಾಪಿಸಿದ್ದಾರೆ.
ಆರ್ಟ್ ಕಲೆಕ್ಟರ್
ಕಾಮತ್ ಅವರು ದೇಶದಾದ್ಯಂತ ಕಲಾಕೃತಿಗಳು ಮತ್ತು ಪ್ರಾಚೀನ ವಸ್ತುಗಳನ್ನು ಸಂಗ್ರಹಿಸುವ ಉತ್ತಮ ಕಲಾ ಸಂಗ್ರಾಹಕರಾಗಿದ್ದಾರೆ. ಕಾಮತ್ ಅವರು ದಿ ಆರ್ಕಿಡ್ ಹೋಟೆಲ್ ಮುಂಬೈನಲ್ಲಿ ಆಯಿ ಮ್ಯೂಸಿಯಂ ಎಂಬ ಪ್ರಾಚೀನ ವಸ್ತುಗಳ ಸಣ್ಣ ಸಾರ್ವಜನಿಕ ಪ್ರದರ್ಶನವನ್ನು ತೆರೆದರು. ಅವರ ಚರ್ಚ್‌ಗೇಟ್ ನಿವಾಸದಲ್ಲಿ ೧೦,೮೦೦ ಗಣೇಶನ ಪ್ರತಿಮೆಗಳು ಮತ್ತು ೧೧,೦೦೦ ಆಮೆ ಕಲಾಕೃತಿಗಳಿವೆ. ಅವರು ಫೋರ್ಟ್ ಜಾಧವಗಡದಲ್ಲಿ ಭಾರತದ ಮೊದಲ ಮ್ಯೂಸಿಯಂ ಹೋಟೆಲ್ ಅನ್ನು ಹೊಂದಿದ್ದಾರೆ.
ಪ್ರಶಸ್ತಿಗಳು ಮತ್ತು ಮನ್ನಣೆ
ಕಾಮತ್ ಅವರು ೧೧೦ ಕ್ಕೂ ಹೆಚ್ಚು ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ಪ್ರಶಸ್ತಿಗಳನ್ನು ಪಡೆದರು. ಇದರಲ್ಲಿ ದಿ ಇಂಡಿಯನ್ ಎಕ್ಸ್‌ಪ್ರೆಸ್‌ನ ಉದ್ಯಮದ ಅತ್ಯುತ್ತಮ ಸಿಇಒ ಪ್ರಶಸ್ತಿ, ದಲೈ ಲಾಮಾ ಅವರಿಂದ ಪಡೆದ ಗೋಲ್ಡನ್ ಪೀಕಾಕ್ ಪ್ರಶಸ್ತಿ, ಜರ್ಮನಿಯಲ್ಲಿ ಜೀವಮಾನ ಸಾಧನೆ ಪ್ರಶಸ್ತಿ ೨೦೧೨, ಗ್ರೀನ್ ಹೊಟೇಲಿಯರ್ ಪ್ರಶಸ್ತಿ ೨೦೧೦, ರಾಜೀವ್ ಗಾಂಧಿ ಪರಿಸರ ಪ್ರಶಸ್ತಿ ೨೦೧೦, ಓಲಾ ಉಲ್ಸ್ಟನ್ ಅವರಿಂದ ಗೋಲ್ಡನ್ ಪೀಕಾಕ್ ಎನ್ವಿರಾನ್ಮೆಂಟ್ ಮ್ಯಾನೇಜ್ಮೆಂಟ್ ಪ್ರಶಸ್ತಿ ೨೦೧೦.
ಅವರು ಮಹಾರಾಷ್ಟದ ಆರ್ಥಿಕ ಅಭಿವೃದ್ಧಿ ಮಂಡಳಿಯ (ಎಮ್‌ಇ‌ಡಿ‌ಸಿ) ಅಧ್ಯಕ್ಷರಾಗಿದ್ದರು. ವೆಸ್ಟರ್ನ್ ಇಂಡಿಯಾದ ಹೋಟೆಲ್ ಮತ್ತು ರೆಸ್ಟೋರೆಂಟ್ ಅಸೋಸಿಯೇಷನ್‌ನ ಉಪಾಧ್ಯಕ್ಷರಾಗಿದ್ದರು, ಪ್ರಿಯದರ್ಶಿನಿ ಅಕಾಡೆಮಿಗಳ ಜಾಗತಿಕ ಪ್ರಶಸ್ತಿ ಸಲಹಾ ಸಮಿತಿಯ ಸದಸ್ಯರಾಗಿದ್ದರು ಮತ್ತು ಕೆಲವನ್ನು ಹೆಸರಿಸಲು ತಾಂತ್ರಿಕ ಶಿಕ್ಷಣ ಮುಂಬೈ ಮಂಡಳಿಯ ಅಧ್ಯಕ್ಷರಾಗಿದ್ದರು.
ಬೈರಾಗಿ (ಚಲನಚಿತ್ರ)
ಬೈರಾಗಿ 2022 ರ ಭಾರತೀಯ ಕನ್ನಡ ಭಾಷೆಯ ಆಕ್ಷನ್ ಥ್ರಿಲ್ಲರ್ ಚಲನಚಿತ್ರವಾಗಿದ್ದು, ವಿಜಯ್ ಮಿಲ್ಟನ್ ನಿರ್ದೇಶಿಸಿದ್ದಾರೆ (ಅದು ಅವರ ಕನ್ನಡ ಚೊಚ್ಚಲ ಚಿತ್ರ ) ಮತ್ತು ಕೃಷ್ಣ ಸಾರ್ಥಕ್ ನಿರ್ಮಿಸಿದ್ದಾರೆ. ಚಿತ್ರದಲ್ಲಿ ಶಿವರಾಜ್ ಕುಮಾರ್, ಅಂಜಲಿ, ಧನಂಜಯ್ ಮತ್ತು ಪೃಥ್ವಿ ಅಂಬರ ನಟಿಸಿದ್ದಾರೆ. ಅನೂಪ್ ಸೀಳಿನ್ ಸಂಗೀತ ಸಂಯೋಜಿಸಿದ್ದಾರೆ. ಇದು ನಿರ್ದೇಶಕರ ಸ್ವಂತ ತಮಿಳಿನ ಕಡುಗು ಚಿತ್ರದ ರೀಮೇಕ್.
ಕಥಾವಸ್ತು
ಹುಲಿ ಶಿವಪ್ಪನು ಮಾಜಿ ಹುಲಿವೇಷ ಕಲಾವಿದ, ಸಾಮಾನ್ಯ ಜೀವನ ನಡೆಸುತ್ತ, ಇನ್ಸ್‌ಪೆಕ್ಟರ್ ಪ್ರಕಾಶ್ ಸಾರಂಗ್ ಅವರ ಬಳಿ ಕೆಲಸ ಮಾಡುತ್ತಿರುತ್ತಾನೆ. ಅವನು ವಾತಾಪಿ ಮತ್ತು ಮಾಜಿ ಬಾಕ್ಸರ್ ಮತ್ತು ಹಳ್ಳಿಯ ನಾಯಕ ಕರ್ಣನೊಂದಿಗೆ ಸ್ನೇಹ ಬೆಳೆಸುತ್ತಾನೆ. ಕರ್ಣ ಒಬ್ಬ ಶಾಸಕನನ್ನು ಉದ್ಘಾಟನೆಗೆ ಆಹ್ವಾನಿಸಿದಾಗ, ಶಾಸಕ ಕೀರ್ತಿ ಎಂಬ ಮಗುವಿಗೆ ಕಿರುಕುಳ ನೀಡಲು ಪ್ರಯತ್ನಿಸುತ್ತಾನೆ. ಕರ್ಣ ರಾಜಕೀಯ ಮಹತ್ವಾಕಾಂಕ್ಷೆಯೊಂದಿಗೆ ಶಾಸಕರಿಂದ ಲಂಚ ಪಡೆಯುತ್ತಾನೆ, ಸಮಸ್ಯೆಯ ಬಗ್ಗೆ ಮೌನವಾಗಿರುತ್ತಾನೆ. ಈ ಘಟನೆಯ ಬಗ್ಗೆ ತಿಳಿದ ಶಿವಪ್ಪ ಕರ್ಣ ಮತ್ತು ಶಾಸಕರ ವಿರುದ್ಧ ತಿರುಗಿ ಬೀಳುತ್ತಾರೆ. ಶಿವಪ್ಪ ಕೀರ್ತಿಗೆ ಹೇಗೆ ನ್ಯಾಯ ಒದಗಿಸುತ್ತಾನೆ ಎಂಬುದು ಕಥಾವಸ್ತುವಿನ ತಿರುಳು.
ಬಿಡುಗಡೆ
ಚಿತ್ರವು 1 ಜುಲೈ 2022 ರಂದು ಥಿಯೇಟರ್‌ಗಳಲ್ಲಿ ಬಿಡುಗಡೆಯಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೨೨ ಕನ್ನಡಚಿತ್ರಗಳು
ಆವಿಷ್ಕರಣ
ಆವಿಷ್ಕರಣ ಎಂದರೆ ಒಂದು ಅನನ್ಯ ಅಥವಾ ನವೀನ ಉಪಕರಣ, ವಿಧಾನ, ರಚನೆ ಅಥವಾ ಪ್ರಕ್ರಿಯೆ. ಆವಿಷ್ಕರಣದ ಪ್ರಕ್ರಿಯೆಯು ಒಟ್ಟಾರೆ ಶಿಲ್ಪಶಾಸ್ತ್ರ ಮತ್ತು ಉತ್ಪನ್ನ ಅಭಿವೃದ್ಧಿ ಪ್ರಕ್ರಿಯೆಯೊಳಗಿನ ಪ್ರಕ್ರಿಯೆ. ಅದು ಒಂದು ಯಂತ್ರ ಅಥವಾ ಉತ್ಪನ್ನದಲ್ಲಿ ಸುಧಾರಣೆಯಾಗಿರಬಹುದು ಅಥವಾ ಒಂದು ವಸ್ತುವನ್ನು ಸೃಷ್ಟಿಸಲು ಹೊಸ ವಿಧಾನವಾಗಿರಬಹುದು ಅಥವಾ ಒಂದು ಫಲಿತಾಂಶವಾಗಿರಬಹುದು. ಸಂಪೂರ್ಣವಾಗಿ ಅನನ್ಯ ಕಾರ್ಯ ಅಥವಾ ಫಲಿತಾಂಶವನ್ನು ಸಾಧಿಸುವ ಆವಿಷ್ಕರಣವು ಆಮೂಲಾಗ್ರ ಬೆಳವಣಿಗೆಯಾಗಿರಬಹುದು. ಅಂತಹ ಕಾರ್ಯಗಳು ನವೀನವಾಗಿರುತ್ತವೆ ಮತ್ತು ಅದೇ ಕ್ಷೇತ್ರದಲ್ಲಿ ಪರಿಣತಿ ಪಡೆದ ಇತರರಿಗೆ ಸುವ್ಯಕ್ತವಾಗಿರುವುದಿಲ್ಲ. ಆವಿಷ್ಕಾರಕನು ಯಶಸ್ಸು ಅಥವಾ ವೈಫಲ್ಯದಲ್ಲಿ ದೊಡ್ಡ ಹೆಜ್ಜೆಯನ್ನು ಇಡುತ್ತಿರಬಹುದು.
ಸಾಂಸ್ಕೃತಿಕ ಆವಿಷ್ಕರಣವು ಆವಿಷ್ಕರಣದ ಮತ್ತೊಂದು ಅರ್ಥವಾಗಿದೆ, ಇದರರ್ಥ ಜನರಿಂದ ಅಳವಡಿಸಿಕೊಳ್ಳಲಾದ ಮತ್ತು ಬೇರೆಯವರಿಗೆ ಸಾಗಿಸಲಾದ ಉಪಯುಕ್ತ ಸಾಮಾಜಿಕ ವರ್ತನೆಗಳ ನವೀನ ಸಮೂಹ. ಸಾಮಾಜಿಕ ಆವಿಷ್ಕರಣಗಳ ಸಂಸ್ಥೆಯು ಮ್ಯಾಗಜ಼ೀನ್‍ಗಳು ಮತ್ತು ಪುಸ್ತಕಗಳಲ್ಲಿನ ಅನೇಕ ಅಂತಹ ವಿಚಾರಗಳನ್ನು ಸಂಗ್ರಹಿಸಿತು. ಆವಿಷ್ಕರಣವು ಕಲಾತ್ಮಕ ಹಾಗೂ ವಿನ್ಯಾಸದ ಸೃಜನಾತ್ಮಕತೆಯ ಪ್ರಮುಖ ಅಂಶವೂ ಆಗಿದೆ. ಆವಿಷ್ಕರಣಗಳು ಹಲವುವೇಳೆ ಮಾನವ ಜ್ಞಾನ, ಅನುಭವ ಅಥವಾ ಸಾಮರ್ಥ್ಯದ ಎಲ್ಲೆಗಳನ್ನು ವಿಸ್ತರಿಸುತ್ತವೆ.
ಆವಿಷ್ಕರಣಗಳು ಮೂರು ಬಗೆಯದ್ದಾಗಿವೆ: ವೈಜ್ಞಾನಿಕ-ತಂತ್ರಜ್ಞಾನ ಸಂಬಂಧಿ (ವೈದ್ಯಶಾಸ್ತ್ರ ಸೇರಿದಂತೆ), ಸಮಾಜ ರಾಜಕೀಯ (ಅರ್ಥಶಾಸ್ತ್ರ ಮತ್ತು ನ್ಯಾಯಶಾಸ್ತ್ರ ಸೇರಿದಂತೆ), ಮತ್ತು ಮಾನವಿಕ, ಅಥವಾ ಸಾಂಸ್ಕೃತಿಕ.
ವೈಜ್ಞಾನಿಕ-ತಂತ್ರಜ್ಞಾನ ಸಂಬಂಧಿ ಆವಿಷ್ಕರಣಗಳಲ್ಲಿ ರೈಲುಮಾರ್ಗಗಳು, ವಾಯುಯಾನ, ಲಸಿಕೆ ಹಾಕುವಿಕೆ, ಬೆರಕೆತನ, ಪ್ರತಿಜೀವಿಕ, ಅಂತರಿಕ್ಷಯಾನ, ಪ್ರಕಾಶ ವಿಜ್ಞಾನ, ಪರಮಾಣು ಬಾಂಬ್, ಗಣಕ ಬಳಕೆ, ಅಂತರಜಾಲ, ಮತ್ತು ಸ್ಮಾರ್ಟ್‌ಫ಼ೋನ್ ಸೇರಿವೆ.
ಉಲ್ಲೇಖಗಳು
ವರ್ಗ:ಸೃಜನಾತ್ಮಕತೆ
ನರ್ಮದಾ ನದಿ
ನರ್ಮದಾ ನದಿಯು ಹಿಂದೂ ಸಂಸ್ಕೃತಿಯಲ್ಲಿ ಅತಿ ಪವಿತ್ರಸ್ಥಾನವನ್ನು ಹೊಂದಿದೆ. ಭಾರತದ ಸಪ್ತ ಪುಣ್ಯನದಿಗಳಲ್ಲಿ ನರ್ಮದಾ ಸಹ ಒಂದು. ಗಂಗಾ, ಯಮುನಾ, ಗೋದಾವರಿ, ಸರಸ್ವತಿ, ಸಿಂಧೂ ಮತ್ತು ಕಾವೇರಿ ಉಳಿದ ಪವಿತ್ರ ನದಿಗಳು. ನರ್ಮದಾ ನದಿಯ ಪ್ರದಕ್ಷಿಣೆ ಒಂದು ಅತಿ ಪಾವನಕಾಯಕವೆದು ಪರಿಗಣಿಸಲ್ಪಟ್ಟಿದೆ. ಹಿಂದೂ ಶ್ರದ್ಧಾಳುಗಳು ಹಾಗೂ ಸಾಧು ಸಂತರು ನರ್ಮದೆಯ ಸಾಗರಮುಖದಲ್ಲಿನ ಭರೂಚ್ ನಗರದಿಂದ ಕಾಲ್ನಡಿಗೆಯಲ್ಲಿ ನದಿಯ ದಂಡೆಯಲ್ಲಿ ಚಲಿಸಿ ನರ್ಮದೆಯ ಉಗಮಸ್ಥಾನವಾದ ಅಮರಕಂಟಕವನ್ನು ತಲುಪುವರು. ಅಲ್ಲಿ ನದಿಯನ್ನು ಹಾದು ಮತ್ತೆ ಭರೂಚ್ ವರೆಗೆ ನದಿಯ ಇನ್ನೊಂದು ತೀರದಲ್ಲಿ ನಡೆದು ಬರುವರು. ಸುಮಾರು ೨೬೦೦ ಕಿ.ಮೀ. ಕಾಲ್ನಡಿಗೆಯಲ್ಲಿ ಸಾಗುವ ಈ ತೀರ್ಥಯಾತ್ರೆ ಅತಿ ಪಾವನವೆಂದು ಪರಿಗಣಿಸಲ್ಪಟ್ಟಿದೆ.
ಬಾಹ್ಯ ಸಂಪರ್ಕಕೊಂಡಿಗಳು
ವರ್ಗ:ಜಲಸಮೂಹಗಳು ವರ್ಗ:ನದಿಗಳು
ಗೆದ್ದವಳು ನಾನೆ
ವರ್ಗ:ವರ್ಷ-೧೯೭೭ ಕನ್ನಡಚಿತ್ರಗಳು
ಅವತಾರ್ ಸಿಂಗ್ ಚೀಮಾ
link=//upload.wikimedia.org/wikipedia/commons/thumb/2/24/Everest_Expedition_1965_stamp_of_India.jpg/220px-Everest_Expedition_1965_stamp_of_India.jpg|thumb| ೧೯೬೫ ರ ಭಾರತೀಯ ಅಂಚೆಚೀಟಿಯನ್ನು ೧೯೬೫ ರ ಎವರೆಸ್ಟ್ ದಂಡಯಾತ್ರೆಗೆ ಸಮರ್ಪಿಸಲಾಗಿದೆ link=//upload.wikimedia.org/wikipedia/commons/thumb/0/04/The_Prime_Minister%2C_Shri_Narendra_Modi_meets_the_members_of_1965_Everest_Expedition_on_the_golden_jubilee_of_the_occasion%2C_in_New_Delhi_on_May_20%2C_2015.jpg/250px-The_Prime_Minister%2C_Shri_Narendra_Modi_meets_the_members_of_1965_Everest_Expedition_on_the_golden_jubilee_of_the_occasion%2C_in_New_Delhi_on_May_20%2C_2015.jpg|thumb|250x250px| ಪ್ರಧಾನಮಂತ್ರಿ [[ನರೇಂದ್ರ ಮೋದಿ|ಶ್ರೀ ನರೇಂದ್ರ ಮೋದಿ ಅವರು ಮೇ ೨೦, ೨೦೧೫ ರಂದು ಭಾರತೀಯ ಎವರೆಸ್ಟ್ ಎಕ್ಸ್‌ಪೆಡಿಶನ್ ೧೯೬೫ರ ಸುವರ್ಣ ಮಹೋತ್ಸವದ ಸಂದರ್ಭದಲ್ಲಿ ಸದಸ್ಯರನ್ನು ಭೇಟಿ ಮಾಡಿದರು]] link=//upload.wikimedia.org/wikipedia/commons/thumb/1/16/The_Prime_Minister%2C_Shri_Narendra_Modi_meets_the_members_of_1965_Everest_Expedition_on_the_golden_jubilee_of_the_occasion%2C_in_New_Delhi_on_May_20%2C_2015_%282%29.jpg/250px-The_Prime_Minister%2C_Shri_Narendra_Modi_meets_the_members_of_1965_Everest_Expedition_on_the_golden_jubilee_of_the_occasion%2C_in_New_Delhi_on_May_20%2C_2015_%282%29.jpg|thumb|250x250px| ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಮತ್ತು ಭಾರತೀಯ ಎವರೆಸ್ಟ್ ದಂಡಯಾತ್ರೆಯ ಸದಸ್ಯರು ಅವತಾರ್ ಸಿಂಗ್ ಚೀಮಾ (೧೯೩೩-೧೯೮೯) ಮೌಂಟ್ ಎವರೆಸ್ಟ್ ಏರಿದ ಮೊದಲ ಭಾರತೀಯ ಮತ್ತು ವಿಶ್ವದ ಹದಿನಾರನೇ ವ್ಯಕ್ತಿ. ಅಂತೆಯೇ ಚೀಮಾರವರು ಮೊದಲ ಎರಡು ವಿಫಲ ಪ್ರಯತ್ನಗಳ ನಂತರ ಇತರ ೮ ಜನರೊಂದಿಗೆ ೧೯೬೫ ರಲ್ಲಿ ಮೌಂಟ್ ಎವರೆಸ್ಟ್ ಅನ್ನು ಏರಲು ಭಾರತೀಯ ಸೇನೆಯು ಕೈಗೊಂಡ ಮೂರನೇ ಕಾರ್ಯಾಚರಣೆಯ ಭಾಗವಾಗಿದ್ದರು. ಇಂಡಿಯನ್ ಎವರೆಸ್ಟ್ ಎಕ್ಸ್‌ಪೆಡಿಶನ್ ೧೯೬೫ ಮೇ ೨೦ ರಂದು ೯ ಪರ್ವತಾರೋಹಿಗಳನ್ನು ಶಿಖರದಲ್ಲಿ ಇರಿಸಿತು. ಇದು ೧೭ ವರ್ಷಗಳ ಕಾಲ ನಡೆದ ದಾಖಲೆಯಾಗಿದೆ ಮತ್ತು ಕ್ಯಾಪ್ಟನ್ ಎಂಎಸ್ ಕೊಹ್ಲಿ ನೇತೃತ್ವ ವಹಿಸಿದ್ದರು. ನವಾಂಗ್ ಗೊಂಬು, ಸೋನಮ್ ಗ್ಯಾತ್ಸೊ, ಸೋನಮ್ ವಾಂಗ್ಯಾಲ್, ಚಂದ್ರ ಪ್ರಕಾಶ್ ವೋಹ್ರಾ, ಅಂಗ್ ಕಾಮಿ, ಎಚ್‌ಪಿಎಸ್ ಅಹ್ಲುವಾಲಿಯಾ, ಹರೀಶ್ ಚಂದ್ರ ಸಿಂಗ್ ರಾವತ್ ಮತ್ತು ಫು ದೋರ್ಜಿ ಚೀಮಾ ಅವರ ಸಹ ಶಿಖರಾಧಿಕಾರಿಗಳು. ಆ ಸಮಯದಲ್ಲಿ ಅವರು ೭ ನೇ ಬಿಎನ್ ಪ್ಯಾರಾಚೂಟ್ ರೆಜಿಮೆಂಟ್‌ನಲ್ಲಿ ಕ್ಯಾಪ್ಟನ್ ಆಗಿದ್ದರು. ನಂತರ ಅವರು ಕರ್ನಲ್ ಆಗಿ ಬಡ್ತಿ ಪಡೆದರು. ಅವರು ರಾಜಸ್ಥಾನದ ಶ್ರೀ ಗಂಗಾನಗರ ಜಿಲ್ಲೆಯ ಗುರು ಹರಕ್ರಿಶನ್ ಪಬ್ಲಿಕ್ ಶಾಲೆಯ ಸ್ಥಾಪಕರೂ ಆಗಿದ್ದಾರೆ.
ಗೌರವಗಳು ಮತ್ತು ಪ್ರಶಸ್ತಿಗಳು
ಅವತಾರ್ ಸಿಂಗ್ ಚೀಮಾ ಅವರ ಸಾಧನೆಗಳಿಗಾಗಿ ಅವರಿಗೆ ಅರ್ಜುನ ಪ್ರಶಸ್ತಿ ಮತ್ತು ಪದ್ಮಶ್ರೀ ನೀಡಲಾಯಿತು.
ಉಲ್ಲೇಖಗಳು
ವರ್ಗ:೧೯೮೯ ನಿಧನ ವರ್ಗ:೧೯೩೩ ಜನನ ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಹಿಮಾಲಯ ವರ್ಗ:ಅರ್ಜುನ್ ಪ್ರಶಸ್ತಿ ಪುರಸ್ಕೃತರು ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಶ್ರೀ ಸಿದ್ಧಿ ವಿನಾಯಕ
ಗಣಪತಿ ತಾತ್ತ್ವಿಕ ಪ್ರಮುಖ ಮುರೂ ದೃಷ್ಟಿಯಲ್ಲಿ ನೋಡಣವೇ?
ಯೋಗಶಾಸ್ತ್ರದ ಹಿನ್ನೆಲೆಯಲ್ಲಿ ನೋಡಿದಾಗ ಅನೇಕ ಗಹನಸತ್ಯಗಳು ಗೋಚರವಾಗುತ್ತವೆ - ಪಳಗಿದ ಯೋಗಿಗಳ ವಿವರಣೆಗಳು ದೊರೆತಲ್ಲಿ. ಅಂತಹ ಮೂರು ವಿವರಣೆಗಳನ್ನು ಮುಂದಿಡಲು ಇಲ್ಲಿ ಯತ್ನಿಸಿದೆ.
ಮಣ್ಣಿನ ಗಣಪ
ಮೊದಲನೆಯದಾಗಿ ಪಾರ್ವತಿಯ ದೇಹದ ಮಲದಿಂದ ಗಣೇಶನ ಸೃಷ್ಟಿಯಾಯಿತೆನ್ನುವ ಮಾತು. ಪಾರ್ವತಿಯು ಪ್ರಕೃತಿಮಾತೆ. ಪ್ರಕೃತಿಯೆಂದರೆ ಕೇವಲ ಹೊರಗೆ ಕಾಣುವ ಸೃಷ್ಟಿಯೆಂದುಕೊಳ್ಳಬಾರದು. ಸಾಂಖ್ಯ-ವೇದಾಂತಗಳಲ್ಲಿ ಪ್ರಕೃತಿಯೆಂಬುದು ೨೪ ತತ್ತ್ವಗಳಿಂದಾದುದೆಂಬ ಪಾರಿಭಾಷಿಕವಿವರಣೆಯಿದೆ. ಅವುಗಳಲ್ಲೊಂದು ಕ್ರಮವಿದೆ: ಸೂಕ್ಷ್ಮದಿಂದ ಆರಂಭ; ಸ್ಥೂಲದತ್ತ ಸಾಗುವ ಬೆಳವಣಿಗೆ. ಸ್ಥೂಲತಮವೆನಿಸುವುದು ಪೃಥ್ವೀತತ್ತ್ವ. ಪಂಚಭೂತಗಳೆನ್ನುವಾಗ ಹಿಂದಿನವು ಕ್ರಮಶಃ ಜಲ-ತೇಜಸ್-ವಾಯು-ಆಕಾಶಗಳು.
ಯೋಗಶಾಸ್ತ್ರವು ಹೇಳುವಂತೆ ಷಟ್ಚಕ್ರಗಳಲ್ಲಿ ಮೊದಲನೆಯದಾದ ಮೂಲಾಧಾರವು ಪೃಥ್ವೀತತ್ತ್ವದ ಸ್ಥಾನ. "ಮಹೀಂ ಮೂಲಾಧಾರೇ" ಎನ್ನುವುದಲ್ಲವೇ, ಸೌಂದರ್ಯಲಹರಿ? ಗಣೇಶನನ್ನು ಕುರಿತಾದ ಗೇಯಸಾಹಿತ್ಯವೂ "ವಾತಾಪಿಗಣಪತಿಂ ಭಜೇ... ಮೂಲಾಧಾರಕ್ಷೇತ್ರಸ್ಥಿತಮ್" ಎಂದೇ ಹೇಳುತ್ತದೆ. ಎಂದೇ ಗಣಪತಿಯನ್ನು ಮೂಲಾಧಾರದ ಪ್ರತೀಕವಾದ ಮಣ್ಣಿನಿಂದಲೇ ಮಾಡುವುದು. ಅಲ್ಲಿ ಮನಸ್ಸು ಲಯಿಸಿದಾಗ ಗಜಮುಖವೇ ಗೋಚರವಾಗುತ್ತದೆ. ಮನೋಲಯದ ಪ್ರಕಾರವನ್ನು ಶಂಕರಭಗವತ್ಪಾದರ ಯೋಗತಾರಾವಳಿಯು ತಿಳಿಸಿಕೊಡುತ್ತದೆ.
ಹೊರನೋಟ-ಒಳನೋಟ
ಹೊರಗಡೆ ಗೋಚರವಾಗುವುದನ್ನು ಹೋಲುವ ವಸ್ತುವಿನ ದರ್ಶನವು ಯೋಗಾನುಭವದಲ್ಲೂ ಅಂತರಂಗದಲ್ಲಿ ಆಗಬಹುದು. ಅವೆರಡಕ್ಕೂ ಕಿಂಚಿತ್ತಾಗಿ ಸಾಮ್ಯವೂ ಇರಬಹುದು. ಹಾಗೆಂದು ಪೂರ್ಣಸಾಮ್ಯವೆಂದು ಭ್ರಮಿಸಬಾರದು. ಉದಾಹರಣೆಗೆ ಹೇಳುವುದಾದರೆ, ಯೋಗಶಾಸ್ತ್ರ-ತಂತ್ರಶಾಸ್ತ್ರಗಳಲ್ಲಿ ಕುಂಡಲಿನೀ ಸರ್ಪವನ್ನು ಕುರಿತು ಹೇಳಿದೆ; ಹಾಗೆಂದು,  ನಾವು ಹೊರಗೆ ಕಾಣುವ ಸರ್ಪಗಳ ಸ್ವಭಾವಗಳೆಲ್ಲವೂ ಅಲ್ಲೂ ಇರುವುವೆಂದುಕೊಂಡುಬಿಡಲಾಗದು. ಅನ್ವಯವು ಆಂಶಿಕವಷ್ಟೆ?
ಆನೆಯ ಸೊಂಡಿಲು ಸೌಕರ್ಯಾನುಸಾರಿಯಾಗಿ ತಿರುಗುವುದು ನಮಗೆ ಗೊತ್ತೇ ಇದೆ - ಉದಾಹರಣೆಗೆ ಆಹಾರ ಮುಂತಾದುವಕ್ಕಾಗಿ. ಆದರೆ ಗಣಪತಿಯ ಉಪಾಸನೆಯಲ್ಲಿಯ  ಸೊಂಡಿಲಿನ ಇರವಿಗೆ ವಾಮಾವರ್ತ-ದಕ್ಷಿಣಾವರ್ತಗಳೆಂಬ ಲೆಕ್ಕವುಂಟು. ಎಡಮುರಿ-ಬಲಮುರಿಗಳೆಂದರೆ ಅವೇ. ಹಾಗಿರುವ ಗಣಪತಿಗಳ ಉಪಾಸನೆಯು ಕ್ರಮವಾಗಿ ಭೋಗಪ್ರದವೂ ಯೋಗಪ್ರದವೂ ಆಗುವುದು.
ಗುಜ್ಜಾನೆ ಗಣಪನ ಡೊಳ್ಳು ಹೊಟ್ಟೆಯನ್ನು ಕಾಣುತ್ತಲೇ  ಸ್ವಲ್ಪ ನಗು ಬರುವಂತಾಗಬಹುದು. (ಗಣಪನು ಹಾಸ್ಯಕ್ಕೆ ಅಧಿದೇವತೆಯೇ). ಇನ್ನು ಆ ಠೊಣಪನ  ವಾಹನ ಈ ಪುಟ್ಟ ಇಲಿಯೆಂದರೆ ಇನ್ನೂ ಹಾಸ್ಯವಾಗಿಯೇ ತೋರಬಹುದು. ಏನಿದರ ಮರ್ಮ?
ಶಬ್ದಾರ್ಥಗಳ ಸರಿಯಾದ ಜ್ಞಾನ, ಪುರಾಣಪರಿಚಯ, ಹಾಗೂ ಯೋಗಶಾಸ್ತ್ರದ ದೃಷ್ಟಿ - ಇವೆಲ್ಲ ಮೇಳೈಸಿದಾಗ ತತ್ತ್ವವು ಗೋಚರವಾಗಲು ಅನುಕೂಲಿಸುವುದು. ಇಲಿಗೆ ಮೂಷಕ/ಮೂಷಿಕ ಎನ್ನುವರಲ್ಲವೇ? (ಎರಡು ಪದಗಳೂ ಸರಿಯಾದವೇ). ಈ ಪದಗಳು ಬಂದಿರುವುದು "ಮುಷ್" ಎಂಬ ಧಾತುವಿನಿಂದ. ಅದರರ್ಥ "ಕದಿಯುವುದು". "ಮುಷ ಸ್ತೇಯೇ" ಎಂಬುದಾಗಿ ಧಾತುಪಾಠ.
ನಾವು ಕಷ್ಟಪಟ್ಟು ಸಂಪಾದಿಸುವ ಯೋಗಶಕ್ತಿಗಳನ್ನು "ಕದಿಯುವ" ದುಷ್ಟಶಕ್ತಿಯೇ ಇಲ್ಲಿಯ ಈ ಮೂಷಕ. ಇದೊಂದು ಆಸುರೀ ಶಕ್ತಿ. ಅದು ಕದಿಯುವುದು ಏನನ್ನು, ಏಕೆ ಮತ್ತು ಹೇಗೆ ? – ಎಂಬ ಪ್ರಶ್ನೆಗಳು ಬರುತ್ತವೆ. ಅವಕ್ಕೆ ಉತ್ತರ ಸಾಮಾನ್ಯರ ಅರಿವಿಗೆ ಗೋಚರವಾಗದು. ಅಯಸ್ಕಾಂತಕ್ಕೆ ಬೆಂಕಿಯ ತೀವ್ರ ಶಾಖ ತಗುಲಿದರೆ ಅದರ ಅಯಸ್ಕಾಂತತ್ವ ನಾಶವಾಗುವುದು - ಎಂಬುದರ ಏಕೆ-ಹೇಗೆಗಳು ಭೌತವಿಜ್ಞಾನಿಗಷ್ಟೆ ಗೋಚರವಲ್ಲವೇ? ಅಂತೆಯೇ ಇಲ್ಲಿಯೂ: ಯಾವ ಶಕ್ತಿಯು ಯಾವುದಕ್ಕೆ ಪೋಷಕ, ಯಾವುದಕ್ಕೆ ಮಾರಕ? - ಎಂಬುದರ ತಿಳಿವಳಿಕೆ ಯೋಗಿಮಾತ್ರಗೋಚರವಾದುದು.
ಕರ್ಮದ ಮರ್ಮವರಿತು ಆಚರಿಸಬೇಕು ಎಂಬುದಾಗಿ ಶ್ರೀರಂಗ ಮಹಾಗುರುಗಳ ಮಾತು ಇಲ್ಲಿ ಸ್ಮರಣೀಯವಾಗಿದೆ.
ಇದರ ಹಿಂದಿರುವ ಕಥೆಯೂ ಮಾರ್ಮಿಕವಾಗಿದೆ. ಕ್ರೌಂಚನೆಂಬ ಗಂಧರ್ವನು ದೇವಸಭೆಯಲ್ಲಿ ವಾಮದೇವನೆಂಬ ಋಷಿಗೆ ಮಾಡಿದ ಅಪಚಾರದಿಂದಾಗಿ ಶಾಪವೊದಗಿ, ಅದರ ಪರಿಣಾಮವಾಗಿ ಮೂಷಕಾಸುರನಾಗಿ ಹುಟ್ಟಿದ. ಪ್ರಸಂಗತಃ ಗಣೇಶನೊಡನೆಯೇ ಸೆಣಸಹೊರಟ. ಕೊನೆಗೆ ಸೋತು ಶರಣಾದ. ವಾಹನಸೇವೆಯನ್ನು ಗಣೇಶನಿಗೆ ಮಾಡಿ ತಾನು ಧನ್ಯನಾಗುವ ವರವನ್ನು ಗಣೇಶನಿಂದಲೇ ಪಡೆದುಕೊಂಡ. ಗಣಪನ ಅನುಗ್ರಹವಿದ್ದವರಿಗೆ ಆತನಿಂದ ತೊಂದರೆಯಾಗದು: ಅರ್ಥಾತ್, ಯೋಗದ ಪ್ರಗತಿ ಕುಂಠಿತವಾಗದು.
' ಮಹಾಗಣಪತಿಮೂರ್ತಿಯನ್ನು ಜಲಾಶಯದಲ್ಲಿ ವಿಸರ್ಜಿಸುವ ಕ್ರಮವಿದೆಯಲ್ಲವೇ?. ಇದು ಬಂದುದೇಕೆಂದರಿಯಬೇಕಲ್ಲವೇ? ' ಯೋಗಶಾಸ್ತ್ರದಲ್ಲಿ ತತ್ತ್ವಲಯವೆಂಬ ಕ್ರಮವೊಂದಿದೆ. ಅದರಂತೆ ಭೂ-ತತ್ತ್ವವನ್ನು ಅದಕ್ಕೆ ಹಿಂದಿನದಾದ ಜಲ-ತತ್ತ್ವದಲ್ಲೂ, ಅದನ್ನು ಅದರ ಹಿಂದಿನ ತೇಜಸ್ಸಿನಲ್ಲೂ – ಹೀಗೇ ಹಿಂದುಹಿಂದಿನ ತತ್ತ್ವಗಳಲ್ಲಿ ಲಯಗೊಳಿಸುತ್ತಾ ಹೋಗಬೇಕು. ಅದರ ಒಂದು ಪ್ರತೀಕವಾಗಿಯೇ 'ಮಣ್ಣಿನ' ಗಣೇಶನನ್ನು ಜಲದಲ್ಲಿ ವಿಸರ್ಜಿಸುವುದು.
ಮಹಾಗಣಪತಿಮೂರ್ತಿಯನ್ನು ಜಲಾಶಯದಲ್ಲಿ ವಿಸರ್ಜಿಸುವ ಮರ್ಮವಿದು: ಒಳಗೆ ಘಟಿಸುವ ಕ್ರಿಯೆಗೆ ಹೊರಗಣ ಕ್ರಿಯೆಯೊಂದನ್ನು ಪ್ರತಿಫಲಕವಾಗಿಯೂ ಪೋಷಕವಾಗಿಯೂ ಇಟ್ಟುಕೊಳ್ಳುವುದೂ ಒಂದು ತಂತ್ರ. ಹೀಗೆ ಮಾಡುವುದು ಅಂತರಂಗದ ಪ್ರಗತಿಗೆ ಪುಷ್ಟಿಕೊಡುತ್ತದೆ. ಈ ತತ್ತ್ವವನ್ನು ಶ್ರೀರಂಗಮಹಾಗುರುಗಳು ಸ್ವ - ಅನುಭವದೊಡನೆ ತಿಳಿಸಿಕೊಟ್ಟಿರುವರು.
ಶ್ರೀ ಸಿದ್ದಿವಿನಾಯಕ - ತಾತ್ವಿಕ ಅರ್ಥ
--
ಇತಿಹಾಸ
---
ಗಣಪತಿಯ ಕಥೆ
---
ಪ್ರಕೃತಿ ಮತ್ತು ಪುರುಷ ತತ್ವ
--- ಪ್ರಕೃತಿ-ಪರುಷ ಅಥವಾ ಪಾರ್ವತಿ ಶಿವರಿಗೆ ಈ ವಿಶ್ವ ಸೃಷ್ಟಿ ಒಂದು ಲೀಲೆ. ಈ ಲೀಲೆ ನೆಡೆಯಲು ಒಂದು ಸ್ಥಿತಿ ಕಾರಕ ಶಕ್ತಿ ಬೇಕು. ಪ್ರಕೃತಿ ಗರ್ಭದಲ್ಲಿ ಅಡಗಿದ ಸ್ಥಿತಿ ಕಾರಕ ಶಕ್ತಿಯೇ ಸಿದ್ಧಿವಿನಾಯಕ. ಶ್ರೀ ಗಣೇಶಾಥರ್ವ ಶೀರ್ಶ ಮಂತ್ರದಲ್ಲಿ, ಗಣೇಶನು ಎಲ್ಲಾ ತತ್ವಗಳ ಅಧಿದೇವತೆ ಎಂದು ವರ್ಣಿಸಿದೆ. ಅಲ್ಲದೆ ಅವನು ಕೆಂಪು ವರ್ಣದವ, ಕೆಂಪುಗಂಧ ಲೇಪನದವ, ಕೆಂಪು ವಸ್ತ್ರಧಾರಿಯೆಂದು ಹೇಳಿದೆ. ಈ ವರ್ಣನೆಯಿಂದ ಅವನು ರಜೋಗುಣ ರೂಪನೆಂದು ತಿಳಿಯುವುದು. ಬ್ರಹ್ಮ, ವಿಷ್ಣು, ಮಹೇಶ್ವರರಲ್ಲಿ ವಿಷ್ಣು ರಜೋಗುಣ ತತ್ವದ ಅಧಿದೇವತೆಯಾಗಿದ್ದು, ಸ್ಥಿತಿ ಕಾರಕನಾಗಿದ್ದಾನೆ. ಹಾಗೆಯೇ ವಿನಾಯಕನೂ ಸ್ಥಿತಿಕಾರಕ ನಾಗಿದ್ದು, ವಿಷ್ಣು ಸ್ವರೂಪನೆಂಬ ನಂಬುಗೆ ಇದ್ದು ಪುರುಷ ಸೂಕ್ತದಿಂದ ಪೂಜಿಸಲ್ಪಡುತ್ತಾನೆ.
ಪ್ರಾಪಂಚಿಕ - ಸ್ಥಿತಿ ಕಾರಕ
- ಮಾನವರು ಈ ಜಗತ್ತಿನಲ್ಲಿ ಸುಖ ದುಃಖಗಳನ್ನು ಅನುಭವಿಸುವುದು ಪ್ರಕೃತಿ ಸಹಜವಾಗಿದೆ. ಅವರಿಗೆ ಬೇಕಾದ ಸುಖ ಭೋಗಗಳನ್ನುಕೊಟ್ಟು ಜಗತ್ತಿನ ಲೀಲೆಯಲ್ಲಿ ತೊಡಗಿಸುವವನೇ ವರ ಸಿದ್ಧಿ ವಿನಾಯಕ. ಸಹಜ ಜೀವನವನ್ನು ಧಿಕ್ಕರಿಸಿ ತಾಯಿಯ ನಿಜ ರೂಪವನ್ನು ಪ್ರಕೃತಿ ರಹಸ್ಯವನ್ನು  ಅರಿಯಲು ಪ್ರಯತ್ನಿಸುವ ವಿರಾಗಿಗಳಿಗೆ ಮತ್ತು ಯೋಗಿಗಳಿಗೆ ಇವನು ವಿಘ್ನೇಶ್ವರ. ಅವನ ತಾಯಿಯು ಸ್ನಾನಕ್ಕಿಳಿದಾಗ ನಿಜ ರೂಪವನ್ನು ಎಂದರೆ ಅವಳ ಪರಬ್ರಹ್ಮ ಸ್ವರೂಪವನ್ನು ಅಥವಾ ಮೂಲ ಚಿತ್ ಸ್ವರೂಪವನ್ನು ನೋಡಲು ವಿಘ್ನೇಶ್ವರ ಬಿಡಲಾರ. ಹಾಗೆ ಬಿಟ್ಟರೆ ಪ್ರಕೃತಿಯ ಮಾಯೆ ಹರಿದು ಹೋಗುತ್ತದೆ. ವಿಘ್ನೇಶ್ವರನು ಯೋಗಿಗಳಿಗೆ, ತಪಸ್ವಿಗಳಿಗೆ, ಜಗತ್ತಿನ ಸುಖ ಭೊಗಗಳನ್ನು ಕೊಟ್ಟು ಜಗತ್ತಿನ ಲೀಲೆಯಲ್ಲಿ ಅವರನ್ನು ತೊಡಗಿಸುವನು. ಅವರನ್ನು ಜಗತ್ತಿನ ಸುಖದ ಸೆಳೆತಕ್ಕೆ ಎಳೆಯುವನು. ಅದಕ್ಕಾಗಿ ಅವನಿಗೆ ಬಲಿಷ್ಠವಾದ ಆನೆಯ ತಲೆ ಮತ್ತು ಬುದ್ಧಿ. ಅವನ ಸೆಳೆತವನ್ನು ಮೀರಿದ ನಿಜವಾದ ವಿರಾಗಿಗಳು ಶಿವನ ಕರುಣೆಯಿಂದ ವಿಘ್ನೇಶ್ವರನನ್ನು ಗೆದ್ದು, ತಾಯಿಯ ನಿಜ ರೂಪವನ್ನು ನೋಡಲು ಹೋಗಬಹುದು. ಗಣೇಶನನ್ನೇ ಶಿವನೆಂದು, ವಿಷ್ಣುವೆಂದು, ಸ್ತುತಿಸಿ ವಲಿಸಿಕೊಳ್ಳುವುದು ಮತ್ತೊಂದು ಬಗೆ.
ಭಾದ್ರಪದ ಮಾಸದ - ಚೌತಿ
ಆರು ಮತ್ತು ನಾಲ್ಕು ಗಣಪತಿಯ ಚಿಹ್ನೆ ಅಥವಾ ಗುರುತು ; ಆದ್ದರಿಂದ ಆರನೆಯ ತಿಂಗಳು - ಭಾದ್ರಪದ ಮಾಸದ ನಾಲ್ಕನೆಯ ದಿನ - ಚೌತಿಯಂದು ಮೃತ್ತಿಕೆಯ ಎಂದರೆ ಸುಖ ಭೋಗಗಳ ಅಥವಾ ಧರ್ಮಾರ್ಥ ಕಾಮಗಳ ಸಿದ್ಧಿ ಪ್ರದಾಯಕನಾದ ವಿಘ್ನೇಶ್ವರನ  ಪೂಜೆ.  ಇದೇ ರೀತಿ ಏಕದಂತ ಮತ್ತು ಚಂದ್ರ - ಗಣೇಶರ ಉಪಾಖ್ಯಾನಕ್ಕೂ ತಾತ್ವಿಕ  ದೃಷ್ಟಿಯಿಂದ  ಅರ್ಥ ವಿವರಣೆ ಮಾಡಬಹುದು. ರಾಜಯೋಗದಲ್ಲಿ ಎಡ ಭಾಗದ ಚಂದ್ರ ನಾಡಿ ಮಧ್ಯದ ಸುಷುಮ್ನಾ ನಾಡಿಗಳಿಗೆ  ಪ್ರಾಮುಖ್ಯತೆ ಇದೆ ; ಬಲಭಾಗದ ಸೂರ್ಯ ನಾಡಿಯನ್ನು ಉದ್ರೇಕಿಸುವಂತಿಲ್ಲ ; ಅದುಉಗ್ರ ಸ್ವರೂಪದ್ದು;. ಅದಕ್ಕಾಗಿ ಏಕದಂತ -ಎಡಮುರಿ ಸೊಂಡಿಲ ಗಣಪತಿ ಶ್ರೇಷ್ಠ. ಚಂದ್ರನು ಆಜ್ಞಾ ಚಕ್ರದಲ್ಲಿ ಕಾಣುವ ತಂಪಾದ ಬೆಳಕು. ಅವನ ಹೊಟ್ಟೆ ಬ್ರಹ್ಮಾಂಡ. ಅದಕ್ಕೆ ಸುತ್ತಿದ ಹಾವು ವಿಶ್ವ ನಿಯಂತ್ರಕ ಕುಂಡಿಲಿನೀ ಶಕ್ತಿ. ಅವನ ವಾಹನ ಇಲಿ 'ಕಾಲ' - ಎಲ್ಲದರ ಆಯುಷ್ಯ ವನ್ನು ಸದಾ ಕತ್ತರಿಸುತ್ತಿರುವ ಇಲಿ (ಶ್ರೀ ಕೃಷ್ಣಗಾರುಡಿಯಲ್ಲಿ ಇಲಿಯನ್ನು ಕಾಲಕ್ಕೆ ಹೋಲಿಸಿರುವುದನ್ನು ನೆನಪಿಸಿಕೊಳ್ಳಬಹುದು);  ಆತನಿಗೆ '೨೧' ಪ್ರಿಯ ; ಪಂಚ ಭೂತಗಳು, ಪಂಚ ತನ್ಮಾತ್ರೆಗಳು, ಪಂಚ ಪ್ರಾಣಗಳು, ಪಂಚೇಂದ್ರಿಯಗಳು, ಇವು ಅಥವಾ ಇವುಗಳ ಆಭಿಮಾನ ದೇವತೆಗಳು -೨೦ ; ಮತ್ತು ವಿಶ್ವ ವ್ಯಾಪಿ ಚಿತ್ತ (ಪ್ರಕೃತಿ ಮಾತೆಯ ಜ್ಞಾನಶಕ್ತಿ), ಇವು ೨೦+ ೧ = ೨೧  -ಅವೇ  ಆತನ ತಾತ್ವಿಕ ದೇಹ ಮತ್ತು ಆತ್ಮ. ಪಂಚ ಭೂತಗಳೇ ಅದರಲ್ಲೂ ಭೂಮಿ - ಪ್ರಕೃತಿಮಾತೆಯ ಮೈಮೇಲಿನ ಕೊಳೆ ; ಅದರ ಸಂಕೇತವೇ ಮೃತ್ತಿಕಾ ಗಣಪತಿ - ಮಣ್ಣಿನ ಗಣಪತಿ -ಈ ಲೋಕದ ಸುಖ ಭೋಗ ಭಾಗ್ಯ ಗಳಿಗೆ ಸಂಬಂಧಪಟ್ಟವನು.
ಮೂಲಾಧಾರವು ಭೂಲೋಕಕ್ಕೆ -(ಓಂ ಭೂಃ )ಸಂಬಂಧಪಟ್ಟುದು
- ಶ್ರೀ ಗಣೇಶನ ಕಥೆ ಮತ್ತು ಅವನ ರೂಪಗಳು ತಾತ್ವಿಕ ಮತ್ತು ಯೋಗ ಶಾಸ್ತ್ರದ ಅರ್ಥದಿಂದ ಕೂಡಿದೆ ಎಂದು ಹೇಳಬಹುದು. ತತ್ವ ಶಾಸ್ತ್ರದಲ್ಲಿ ಅಸಾಧಾರಣ ವಿದ್ವಾಂಸರಾದ ಶ್ರೀ ಬನ್ನಂಜೆ ಗೋವಿಂದಾಚಾರ್ಯರು ಗಣೇಶನು ಆಕಾಶ ತತ್ವದವನೆಂದು ತಾತ್ವಿಕ ಅರ್ಥ ಮಾಡಿದ್ದಾರೆ. ಆದರೆ ಅದು ಪುರಾಣದ ಕಥೆಗೆ ಹೊಂದುವುದಿಲ್ಲ. ಮೇಲಾಗಿ ಮೃತ್ತಿಕಾ (ಮಣ್ಣಿನ) ಮೂರ್ತಿ ಪೂಜೆಗೂ, ಮೂಲಾಧಾರ ಸ್ಥಿತನೆಂಬುದಕ್ಕೂ ಹೊಂದಲಾರದು. ಮೂಲಾಧಾರವು ಭೂಲೋಕಕ್ಕೆ ಓಂ ಭೂಃ ಸಂಬಂಧಪಟ್ಟುದು. ಶ್ರೀ ಮದ್ವಾಚಾರ್ಯರು ಗಣೇಶನು ವಿಷ್ಣು ಅಂಶದವನೆಂದು ಸಾಧಿಸಲು ಆವನು ಆಕಾಶ ತತ್ವದವನೆಂದು ಹೇಳಿರಬಹುದು, ವಿಷ್ಣು ಆಕಾಶ ತತ್ವದವನು ; ಆದ್ದರಿಂದ ಬನ್ನಂಜೆಯವರೂ ಅದನ್ನು ಸಮರ್ಥಿಸಲು ಆ ರೀತಿ ಹೇಳಿರಬಹುದು.
ಉಲ್ಲೇಖ
ವರ್ಗ:ಧರ್ಮ ವರ್ಗ:ಪುರಾಣ ವರ್ಗ:ಹಿಂದೂ ದೇವತೆಗಳು
ಮಾಗಿಯ ಕನಸು
ವರ್ಗ:ವರ್ಷ-೧೯೭೭ ಕನ್ನಡಚಿತ್ರಗಳು
ಟಾರ್ಗೆಟ್‌ ಕಾರ್ಪೊರೇಶನ್
ಟಾರ್ಗೆಟ್ ಕಾರ್ಪೋರೇಷನ್, ಇದು ಸಾಮಾನ್ಯವಾಗಿ ಟಾರ್ಗೆಟ್ ಎಂದು ಗುರುತಿಸಲ್ಪಟ್ಟ ಅಮೇರಿಕದ ರೀಟೇಲ್ ವ್ಯಾಪಾರೀ ಕಂಪನಿಯಾಗಿದೆ, ಇದು 1902ರಲ್ಲಿ ಮಿನ್ನೇಸೋಟಾದ ಡೇಟನ್ ಡ್ರೈ ಗೂಡ್ಸ್ ಕಂಪನಿಯಾಗಿ ಮಿನಿಯಾಪೊಲಿಸ್‌ನಲ್ಲಿ ಆರಂಭಗೊಂಡಿತು.
ಟಾರ್ಗೆಟ್ ತನ್ನ ಮೊದಲ ಟಾರ್ಗೆಟ್ ಸ್ಟೋರನ್ನು ರೋಸ್‌ವಿಲ್ಲೆಯ ಸಮೀಪ 1962ರಲ್ಲಿ ಪ್ರಾರಂಭಿಸಿತು. ಟಾರ್ಗೆಟ್ ಸ್ಟೋರ್‌ನ ಕಲ್ಪನೆಯು ಬೆಳೆದು, ಕೊನೆಗೆ ಇದು ಡೇಟನ್ ಹಡ್ಸನ್ ಕಾರ್ಪೋರೇಷನ್‌ನ ಅತೀ ದೊಡ್ಡ ವಿಭಾಗವಾಗಿ ಹೊರಹೊಮ್ಮಿತು, ಇದರಿಂದಾಗಿ 2000ದಲ್ಲಿ ಅದು ತನ್ನ ಹೆಸರನ್ನು ಟಾರ್ಗೆಟ್ ಕಾರ್ಪೋರೇಷನ್ ಎಂದು ಬದಲಾಯಿಸಿಕೊಂಡಿತು. ಈ ಕಂಪೆನಿಯು, ವರ್ಮಾಂಟ್ ರಾಜ್ಯವೊಂದನ್ನು ಹೊರತುಪಡಿಸಿ ಇತರ ಎಲ್ಲಾ ರಾಜ್ಯಗಳಲ್ಲಿ ಟಾರ್ಗೆಟ್, ಸೂಪರ್ ಟಾರ್ಗೆಟ್ ಮತ್ತು ಟಾರ್ಗೆಟ್ ಗ್ರೇಟ್‍ಲ್ಯಾಂಡ್‌ಗಳ ಮೂಲಕ ಕಾರ್ಯನಿರ್ವಹಿಸಬಹುದಾದ ಅಂಗಡಿಗಳನ್ನು ತೆರೆಯಿತು.
ಟಾರ್ಗೆಟ್ ಇದು ಸಂಯುಕ್ತ ಸಂಸ್ಥಾನದಲ್ಲಿನ ವಾಲ್‌ಮಾರ್ಟ್‌ನ ನಂತರದ ಅತೀ ಹೆಚ್ಚು ರಿಯಾಯಿತಿ ನೀಡುವ ವ್ಯಾಪಾರೀ ಕಂಪೆನಿಯಾಗಿದೆ. ಈ ಕಂಪೆನಿಯು ಫಾರ್ಚೂನ್ 500 ನ ಒಟ್ಟೂ ಶ್ರೀಮಂತ ಕಂಪನಿಗಳಲ್ಲಿ 28ನೇ ಸ್ಥಾನದಲ್ಲಿದೆ ಮತ್ತು ಇದು ಸ್ಟ್ಯಾಂಡರ್ಡ್ & ಪೂಅರ್ಸ್ 500 ಇಂಡೆಕ್ಸ್‌‍ನಲ್ಲಿಯೂ ಪ್ರತಿಸ್ಪರ್ಧಿಯಾಗಿದೆ. ಪ್ರತ್ಯೇಕ ಟಾರ್ಗೆಟ್ ಆಸ್ಟ್ರೇಲಿಯಾದ‍ ಸರಣಿಯ ಮಾಲೀಕರಾಗಿರುವ ವೆಶ್‌ಫಾರ್ಮರ್ಸ್‌ಗೆ ಕಂಪೆನಿಯು ತನ್ನ ಗೂಳಿಯ ಕಣ್ಣಿನ ವ್ಯಾಪಾರೀ ಮುದ್ರೆಯನ್ನು ಪರವಾನಿಗೆ ನೀಡಿದೆ.
1902–1962: ಡೇಟನ್ಸ್
1901ರಲ್ಲಿ ಜಾರ್ಜ್ ಡೇಟನ್ ಮಿನಿಯಾಪೊಲಿಸ್ ನಗರದಲ್ಲಿ ಆರು ಮಹಡಿಗಳ ಕಟ್ಟಡವನ್ನು ಕಟ್ಟಿಸಿದ ಮತ್ತು ಆ.ಎಸ್. ಗುಡ್‌ಫೆಲ್ಲೊ ಕಂಪನಿಯು ತನ್ನ ಗುಡ್‌ಫೆಲ್ಲೊಸ್ ಡಿಪಾರ್ಟ್‌ಮೆಂಟ್ ಸ್ಟೋರನ್ನು ಆ ಪ್ರದೇಶಕ್ಕೆ ಸ್ಥಳಾಂತರಿಸುವಂತೆ ಮನವೊಲಿಸಿದನು. ಆ ಕಂಪೆನಿಯ ಮಾಲೀಕನಾಗಿದ್ದ ರುಬೆನ್ ಸಿಮನ್ ಗುಡ್‌ಫೆಲ್ಲೊ ಅವರು ನಿವೃತ್ತಿಯಾದರು ಹಾಗೂ ಸ್ಟೋರನ್ನು ಜಾರ್ಜ್ ಡೇಟಾನ್‌ಗೆ ಮಾರಿದರು. 1903ರಲ್ಲಿ ಈ ಸ್ಟೋರ್‌ನ ಹೆಸರನ್ನು ಡೇಟಾನ್ ಡ್ರೈ ಗೂಡ್ಸ್ ಕಂಪೆನಿಯೆಂದು ಬದಲಾಯಿಸಲಾಯಿತು ಮತ್ತು 1911ರಲ್ಲಿ ಪುನಃ ಇದು ತನ್ನ ಹೆಸರನ್ನು ಡೇಟನ್ ಕಂಪನಿಯೆಂದು ಬದಲಾಯಿಸಿಕೊಂಡಿತು. 1950ರಲ್ಲಿ ಇದು ಪೋರ್ಟ್‌ಲ್ಯಾಂಡ್, ಓರಿಗಾನ್-ಮೂಲದ ಲಿಪ್‌ಮೆನ್ಜ್ ಡಿಪಾರ್ಟ್‌ಮೆಂಟ್ ಸ್ಟೋರ್ ಕಂಪೆನಿಯನ್ನು ಸ್ವಾಧೀನಪಡಿಸಿಕೊಂಡಿತು ಮತ್ತು ಅದನ್ನು ಪ್ರತ್ಯೇಕ ವಿಭಾಗವಾಗಿ ಕಾರ್ಯನಿರ್ವಹಿಸುವಂತೆ ಮಾಡಿತು. 1956ರಲ್ಲಿ ಡೇಟಾನ್ ಕಂಪೆನಿಯು ವಿಶ್ವದಲ್ಲಿಯೇ ಮೊದಲನೆಯದಾದ, ಸಂಪೂರ್ಣವಾಗಿ ಸುತ್ತುವರಿದಿರುವ ಸೌತ್‌ಡೇಲ್‍ ಎಂಬ ಎರಡು ಮಹಡಿಗಳ ವ್ಯಾಪಾರಕೇಂದ್ರವನ್ನ ಮಿನಿಯಾಪೊಲಿಸ್ ನಗರದ ಹೊರಭಾಗದಲ್ಲಿರುವ ಮಿನಿಸೌಟಾದ ಎಡಿನಾದಲ್ಲಿ ತೆರೆಯಿತು. ಡೇಟನ್ ಕಂಪನಿಯು ತನ್ನ ಎರಡನೇ ಸ್ಟೋರನ್ನು ಸೌತ್‌ಡೇಲ್‍ನಲ್ಲಿ ತೆರೆಯುವ ಮೂಲಕ ರಿಟೇಲ್ ಕ್ಷೇತ್ರದಲ್ಲಿ ತನ್ನ ವ್ಯಾಪ್ತಿಯನ್ನು ವಿಸ್ತರಿಸಿತು. ಈ ಸರಣಿಯು ನ್ಯೂ ಇಂಗ್ಲೆಂಡ್‌ವರೆಗೂ ವಿಸ್ತಾರಗೊಂಡಿತು. ಸಶುವಾದ ಫೆಜಂಟ್ ಲೇನ್ ಮಾಲ್‍ನ ನ್ಯೂಹ್ಯಾಂಪ್‌ಶೈರ್‌ನಲ್ಲಿ ತನ್ನ ಪ್ರಥಮ ಸ್ಟೋರ್ ತೆರೆಯುವ ಮೂಲಕ ನ್ಯೂಹ್ಯಾಂಪ್‍ಷೈರ್‌ನಲ್ಲಿ ನಿಷ್ಕ್ರಿಯ ಸ್ಥಿತಿಯಲ್ಲಿದ್ದ ಲೆಚ್‌ಮೀರ್ ಕಾಪರೇಷನ್ ಕಂಪೆನಿಯನ್ನು ಸ್ಥಾನಪಲ್ಲಟಗೊಳಿಸಿತು.
1962–1971: ಟಾರ್ಗೆಟ್‍ನ ಸ್ಥಾಪನೆ
1962ರಲ್ಲಿ, ಜಾನ್ ಎಫ್. ಜೀಸ್ ಅಭಿವೃದ್ಧಿಪಡಿಸಿದ್ದ ಒಂದು ಕಲ್ಪನೆಯ ಮೂಲಕ ಡೇಟಾನ್ ಕಂಪೆನಿಯು ತನ್ನ ಮೊದಲ ಟಾರ್ಗೆಟ್ ಡಿಸ್ಕೌಂಟ್ ಸ್ಟೋರನ್ನು ಉತ್ತರ ಸೇಂಟ್ ಪೌಲ್‍ ನಗರದ ಹೊರಭಾಗದಲ್ಲಿರುವ ರೋಸ್‌ವಿಲ್ಲೆಯ ಮಿನಿಸೌಟಾದಲ್ಲಿ ತೆರೆಯುವುದರೊಂದಿಗೆ ರಿಯಾಯಿತಿ ವ್ಯಾಪಾರಕ್ಕೆ ಪ್ರವೇಶಿಸಿತು. "ಟಾರ್ಗೆಟ್" ಎಂಬ ಹೆಸರನ್ನು ಡೇಟನ್‌ನ ಪ್ರಚಾರ(ಪಬ್ಲಿಸಿಟಿ) ನಿರ್ದೇಶಕರಾಗಿದ್ದ ಸ್ಟುವರ್ಟ್ ಕೆ. ವಿಡೆಸ್ ನೀಡಿದ. ಈತ ಗ್ರಾಹಕರು ಹೊಸ ರಿಯಾಯಿತಿ ಸ್ಟೋರ್ ಮತ್ತು ಡಿಪಾರ್ಟ್‍ಮೆಂಟ್ ಸ್ಟೋರ್ ನಡುವೆ ಸಂಬಂಧಕಲ್ಪಸುವುದನ್ನು ತಡೆಯಬೇಕೆಂಬ ಅಭಿಲಾಷೆ ಹೊಂದಿದ್ದ. ಟಾರ್ಗೆಟ್‍ನ ಈ ಅಂಗಸಂಸ್ಥೆಗಳು ನಾಲ್ಕು ಘಟಕಗಳೊಂದಿಗೆ ತಮ್ಮ ಮೊದಲ ವರ್ಷವನ್ನು ಪೂರೈಸಿದವು. ಈ ನಾಲ್ಕೂ ಘಟಕಗಳು ಮಿನಿಸೌಟವೊಂದರಲ್ಲೇ ಇದ್ದವು. ಆರಂಭದ ವರ್ಷಗಳಲ್ಲಿ ಟಾರ್ಗೆಟ್ ಸ್ಟೋರ್‌ಗಳು ಹಣ ಕಳೆದುಕೊಂಡು ನಷ್ಟ ಅನುಭವಿಸಿದವು ಆದರೆ 1965ರಲ್ಲಿ ವ್ಯಾಪಾರವು 39 ಮಿಲಿಯನ್ ಯುಎಸ್ ಡಾಲರ್‌ಗಳನ್ನು ಮುಟ್ಟುವುದರೊಂದಿಗೆ ಪ್ರಥಮ ಬಾರಿಗೆ  ಲಾಭಗಳಿಸಿತು ಎಂದು ವರದಿ ಮಾಡಲಾಯಿತು, ಇದು ಮಿನಿಯಾಪೊಲಿಸ್‌ನಲ್ಲಿ ಐದನೇ ಮಳಿಗೆ ತೆರೆಯಲು ಅನುವು ಮಾಡಿಕೊಟ್ಟಿತು. 1966ರಲ್ಲಿ ಬ್ರೂಸ್ ಡೇಟನ್ ಬಿ.ಡಾಲ್ಟನ್ ಬುಕ್‌ಸೆಲ್ಲರ್ ಎಂಬ ವಿಶೇಷ ವಿಭಾಗವನ್ನು ತೆರೆದ, ಇದು ಸಂಯುಕ್ತ ಸಂಸ್ಥಾನದಲ್ಲೇ ಅತೀ ಹೆಚ್ಚು ಹಾರ್ಡ್‌ಕವರ್ ಪುಸ್ತಕ ಮಾರಾಟಮಾಡುವ ಸಂಸ್ಥೆಯಾಯಿತು. ಈ ಪುಸ್ತಕವನ್ನು ಮಾರಾಟ ಮಾಡುವ ವಿಭಾಗಕ್ಕೆ ಅದರ ಸ್ಥಾಪಕನ ಹೆಸರನ್ನು ಇಡಲಾಯಿತು, ಆದರೆ ಡೇಟನ್ ಹೆಸರಿನಲ್ಲಿರುವ ವೈ ಬದಲಿಗೆ ಐ  ಯನ್ನು ಉಪಯೋಗಿಸಲಾಯಿತು. ಟಾರ್ಗೆಟ್ ಸ್ಟೋರ್‌ಗಳನ್ನು ಡೆನ್ವರ್, ಕೊಲರಾಡೊದಲ್ಲಿ ತೆರೆಯುವ ಮೂಲಕ ಮಿನಿಯಾಪೊಲಿಸ್‌ನ ಹೊರಗಡೆಯೂ ವಿಸ್ತರಿಸಲಾಯಿತು ಹಾಗೂ ವ್ಯಾಪಾರವು 60 ಮಿಲಿಯನ್ ಯುಎಸ್ ಡಾಲರ್‌ಗಳನ್ನು ಮೀರಿತು. 1967ರಲ್ಲಿ ಡೇಟನ್ ಕಾರ್ಪೋರೇಷನನ್ನು ಸ್ಥಾಪನೆ ಮಾಡಲಾಯಿತು ಮತ್ತು ಅದು ಸಾರ್ವಜನಿಕರಿಗೆ ಕಂಪನಿಯಲ್ಲಿ ತಮ್ಮನ್ನು ತೊಡಗಿಸಿಕೊಳ್ಳಲು ಅಹ್ವಾನ ನೀಡಿತು, ಇದು ಮತ್ತೆ ಎರಡು ಟಾರ್ಗೆಟ್ ಸ್ಟೋರ್‌ಗಳನ್ನು ಮಿನಿಸೌಟಾದಲ್ಲಿ ತೆರೆಯುವುದರೊಂದಿಗೆ ಒಟ್ಟು ಒಂಭತ್ತು ಘಟಕಗಳಾದವು.
1968ರಲ್ಲಿ ಟಾರ್ಗೆಟ್ ತನ್ನ ಗೂಳಿಯ ಕಣ್ಣಿನ ಮುದ್ರೆಯನ್ನು ಆಧುನಿಕ ರೀತಿಯಲ್ಲಿ ಕಾಣುವಂತೆ ಬದಲಾಯಿಸಿಕೊಂಡಿತು ಮತ್ತು ತನ್ನ ಮಳಿಗೆಗಳನ್ನು ಸೇಂಟ್ ಲೂಯಿಸ್, ಮಿಸ್ಸೌರಿಯಲ್ಲಿ ತೆರೆಯಿತು. ಆ ವರ್ಷ ಟಾರ್ಗೆಟ್ ಸ್ಟೋರ್‌ಗೆ ಬದಲಾವಣೆಯ ವರ್ಷವಾಗಿತ್ತು: ಟಾರ್ಗೆಟ್‍ನ ಅಧ್ಯಕ್ಷ ಮತ್ತು ಸಹಾಯಕ ಸ್ಥಾಪಕನಾಗಿದ್ದ  ಡಗ್ಲಸ್ ಜೆ. ಡೇಟನ್ ಹಿಂದಿನ ಡೇಟನ್ ಕಾರ್ಪೋರೇಷನ್‌ಗೆ ಹೋದನು, ಆತನ ನಂತರ ಬಂದ ವಿಲಿಯಮ್ ಎ. ಹಾಡರ್ ಮತ್ತು ಹಿರಿಯ ಉಪಾಧ್ಯಕ್ಷ ಹಾಗೂ ಸಹಾಯಕ ಸ್ಥಾಪಕ ಜಾನ್ ಜೀಸ್ ಕಂಪೆನಿಯನ್ನು ತೊರೆದರು. ನಂತರ ಆತನನ್ನು ಸೇಂಟ್ ಲೂಯಿಸ್ ಮೂಲದ ಮೇ ಡಿಪಾರ್ಟ್‌ಮೆಂಟ್ ಸ್ಟೋರ್ಸ್ ನೇಮಿಸಿಕೊಂಡಿತು, ಅಲ್ಲಿ ಆತ ವೆಂಚರ್ ಸ್ಟೋರ್ ಚೈನನ್ನು ಸ್ಥಾಪಿಸಿದ. ಟಾರ್ಗೆಟ್ ಸ್ಟೋರ್ ಆ ವರ್ಷದಲ್ಲಿ 11 ಘಟಕಗಳೊಂದಿಗೆ 130ಮಿಲಿಯನ್ ಡಾಲರ್‌ಗಳಷ್ಟು ಮಾರಾಟ ಮಾಡಿತು. ಇದು 1969ರಲ್ಲಿ ನ್ಯೂ ಇಂಗ್ಲೆಂಡಿನಲ್ಲಿ ಕಾರ್ಯನಿರ್ವಹಿಸುತ್ತಿದ್ದ ಲೆಚ್‌ಮೀರ್ ಎಂಬ ವಿದ್ಯುನ್ಮಾನ ಮತ್ತು ಉಪಕರಣವನ್ನು ಖರೀದಿಸಿತು, ಟಾರ್ಗೆಟ್ ಸ್ಟೋರ್ ತನ್ನ ವ್ಯಾಪ್ತಿಯನ್ನು ಆರು ಘಟಕಗಳೊಂದಿಗೆ ಟೆಕ್ಸಾಸ್ ಮತ್ತು ಓಕ್ಲಹೋಮಾಕ್ಕೆ ವಿಸ್ತರಿಸಿತು ಹಾಗೂ ತನ್ನ ಮೊದಲ ವಿತರಣಾ ಕೇಂದ್ರವನ್ನು ಮಿನಿಸೌಟಾದ ಫ್ರೀಡ್‌ಲಿಯಲ್ಲಿ ತೆರೆಯಿತು. ಡೇಟನ್ ಕಂಪನಿಯು ಅದೇ ವರ್ಷ ಡಿಟ್ರೋಯಿಟ್ ಮೂಲದ ಜೆ.ಎಲ್. ಹಡ್ಸನ್ ಕಂಪನಿಯೊಂದಿಗೆ ವಿಲೀನವಾಯಿತು, ಆ ಮೂಲಕ ಡೇಟನ್-ಹಡ್ಸನ್ ಕಾರ್ಪೋರೇಷನ್, ಟಾರ್ಗೆಟ್ ಮತ್ತು ಐದು ಪ್ರಮುಖ ವಿಭಾಗಳನ್ನು ಹೊಂದಿತ್ತು, ಅವುಗಳೆಂದರೆ ಡೇಟಾನ್ಸ್, ಡೈಮಂಡ್ಸ್ ಆಫ್ ಫೀನಿಕ್ಸ್, ಎರಿಜೊನ, ಹಡ್ಸನ್ಸ್, ಜಾನ್ ಎ. ಬ್ರೌನ್ ಆಫ್ ಓಕ್ಲಹೋಮಾ ಸಿಟಿ, ಓಕ್ಲಹೋಮಾ ಮತ್ತು ಲಿಪ್ಮನ್ಸ್. 1970ರಲ್ಲಿ, ವಿಸ್‌ಕಾನ್ಸಿನ್‌ನಲ್ಲಿ ಎರಡು ಘಟಕಗಳು ಸೇರಿದಂತೆ ಒಟ್ಟು ಏಳು ಹೊಸ ಘಟಕಗಳನ್ನು ತೆರೆಯಿತು. 24 ಘಟಕಗಳ ವ್ಯಾಪಾರವು 200ಮಿಲಿಯನ್ ಯುಎಸ್ ಡಾಲರ್‌ಗಳನ್ನು ಮುಟ್ಟಿತು. ಅದೇ ವರ್ಷ ಸ್ಟೀಫನ್ ಎಲ್. ಪಿಸ್ಟ್ನರ್‍ರವರು ಮುಖ್ಯಸ್ಥರಾಗಿದ್ದ ಟೀಮ್ ಎಲೆಕ್ಟ್ರಾನಿಕ್ಸ್ ವಿಶೇಷ ವಿಭಾಗವನ್ನು ಡೇಟನ್ ಹಡ್ಸ್‌ನ್ ಕಂಪನಿಯು ಸ್ಪಾಧೀನಪಡಿಸಿಕೊಂಡಿತು.
1971–1982: ಬೃಹತ್ ಬದಲಾವಣೆ
1971ರಲ್ಲಿ ಡೇಟನ್-ಹಡ್ಸನ್ ಕಂಪನಿಯು ಕೊಲರಾಡೊ, ಆಯೋವಾ ಮತ್ತು ಓಕ್ಲಹೋಮಾದಲ್ಲಿನ ಅರ್ಲನ್‌ನ ಹದಿನಾರು ಸ್ಟೋರ್‌ಗಳನ್ನು ಸ್ವಾಧೀನಕ್ಕೆ ಪಡೆಯಿತು. ಅದೇ ವರ್ಷದಲ್ಲಿ, ಟಾರ್ಗೆಟ್ ಸ್ಟೋರ್‌ಗಳಾಗಿ ಎರಡು ಘಟಕಗಳು ಪುನಃ ತೆರೆಯಲ್ಪಟ್ಟವು, 1972ರಲ್ಲಿ ಉಳಿದ ಟಾರ್ಗೆಟ್ ಸ್ಟೋರ್‌ಗಳಾಗಿ ಪರಿವರ್ತಿತಗೊಂಡ ಒಟ್ಟು ಟಾರ್ಗೆಟ್ ಸ್ಟೋರ್‌ಗಳ ಸಂಖ್ಯೆ 46 ಆಯಿತು. ಇದು ಮತ್ತೊಂದು ಮಹತ್ತರವಾದ ಬದಲಾವಣೆಗೆ ಕಾರಣವಾಯಿತು, ಕಂಪನಿಯ ಶೀಘ್ರ ವಿಸ್ತರಣೆ ಹಾಗೂ ಉನ್ನತ ಅಧಿಕಾರಿಗಳಲ್ಲಿ ರಿಯಾಯಿತಿ ವ್ಯಾಪಾರದಲ್ಲಿನ ಅನುಭವದ ಕೊರತೆಯಿಂದಾಗಿ ಆರಂಭದ ವರ್ಷಗಳನ್ನು ಹೊರತುಪಡಿಸಿದರೆ ಪ್ರಥಮ ಬಾರಿಗೆ ಲಾಭದಲ್ಲಿ ಇಳಿಕೆಯಾಯಿತು. ಅಗತ್ಯಕ್ಕಿಂತ ಹೆಚ್ಚು ಶೇಕರಣೆ ಹಾಗೂ ಸರಕುಗಳ ಸಂಗ್ರಹಣಾ ವೆಚ್ಚ, ನಿರ್ವಹಣಾ ವೆಚ್ಚವನ್ನು ಗಮನಿಸದೆ ಹಲವಾರು ವರ್ಷಗಳ ಕಾಲ ಶೇಕರಿಸಿ ಇಟ್ಟಿದ್ದರಿಂದ ಅದರ ಆದಾಯದಲ್ಲಿ ನಷ್ಟವಾಯಿತು. ಆ ಹೊತ್ತಿಗೆ ಡೇಟನ್-ಹಡ್ಸನ್, ಟಾರ್ಗೆಟ್ ಸ್ಟೋರ್‌ನ ಅಂಗಸಂಸ್ಥೆಗಳನ್ನು ಮಾರಲು ನಿರ್ಧರಿಸಿದರು. 1973ರಲ್ಲಿ, ಟೀಮ್ ಎಲೆಕ್ಟ್ರಾನಿಕ್ಸ್ ನಂತರ, ಮಾಂಟ್‍ಗೊಮೆರಿ ವಾರ್ಡ್ ಮತ್ತು ಏಮ್ಸ್‌ ಮುಂತಾದ ಕಂಪೆನಿಗಳಲ್ಲಿ ಸೇವೆಸಲ್ಲಿಸಿದ್ದ ಸ್ಟೀಫನ್ ಪಿಸ್ಟ್ನರ್‌ನನ್ನು ಟಾರ್ಗೆಟ್ ಸ್ಟೋರ್‌ನ ಮುಖ್ಯ ಕಾರ್ಯನಿರ್ವಹಣಾ ಅಧಿಕಾರಿಯಾಗಿ ನೇಮಕ ಮಾಡಲಾಯಿತು ಹಾಗೂ ಕೆನ್ನೆತ್ ಮ್ಯಾಕ್‌ನನ್ನು ಟಾರ್ಗೆಟ್ ಸ್ಟೋರ್‌ನ ಹಿರಿಯ ಉಪಾಧ್ಯಕ್ಷರನ್ನಾಗಿ ಮಾಡಲಾಯಿತು. ಹೊಸದಾಗಿ ಬಂದ ಆಡಳಿತವು ಅಗತ್ಯಕ್ಕಿಂತ ಹೆಚ್ಚಿದ್ದ ಸರಕುಗಳ ಸಂಗ್ರಹಣೆಯನ್ನು ಕಡಿಮೆಮಾಡುವುದರ ಮೂಲಕ ಹಾಗೂ ಕೇವಲ ಒಂದು ಹೊಸ ಘಟಕವನ್ನು ತೆರೆಯುವ ಮೂಲಕ ಕಂಪೆನಿಯನ್ನು ನಷ್ಟದಿಂದ ಬಚಾವು ಮಾಡಿದರು. 1975ರಲ್ಲಿ ಇದು ಎರಡು ಸ್ಟೋರ್‌ಗಳನ್ನು ತೆರೆಯುವುದರೊಂದಿಗೆ ಒಂಭತ್ತು ರಾಜ್ಯಗಳಲ್ಲಿನ ಸ್ಟೋರ್‌ಗಳ ಸಂಖ್ಯೆ 49ನ್ನು ಮುಟ್ಟಿತು ಹಾಗೂ ವ್ಯಾಪಾರವು 511 ಮಿಲಿಯನ್ ಡಾಲರ್‌ಗಳಷ್ಟಾಯಿತು. ಆ ವರ್ಷ ಟಾರ್ಗೆಟ್‍ನ ಆದಾಯದಲ್ಲಿ ಹೆಚ್ಚಿನ ಭಾಗವು ಡಿಸ್ಕೌಂಟ್ ವಿಭಾಗದಿಂದ ಬಂದಿತು.
1976ರಲ್ಲಿ ಟಾರ್ಗೆಟ್‌ನಾಲ್ಕು ಹೊಸ ಘಟಕಗಳನ್ನು ತೆರೆಯುವ ಮೂಲಕ ವ್ಯಾಪಾರವು 600ಮಿಲಿಯನ್ ಮುಟ್ಟಿತು. ಅದೇ ವರ್ಷ ಮ್ಯಾಕ್‌ನನ್ನು ಟಾರ್ಗೆಟ್ ಸ್ಟೋರ್‌ನ ಅಧ್ಯಕ್ಷ ಮತ್ತು ಮುಖ್ಯ ಕಾರ್ಯನಿರ್ವಹಣಾ ಅಧಿಕಾರಿಯಾಗಿ ಬಡ್ತಿ ನೀಡಲಾಯಿತು. 1977ರಲ್ಲಿ ಟಾರ್ಗೆಟ್ ಸ್ಟೋರ್ ಏಳು ಹೊಸ ಘಟಕಗಳನ್ನು ತೆರೆಯಿತು, ಸ್ಟೀಫನ್ ಪಿಸ್ಟ್ನರ್ ಡೇಟನ್, ಹಡ್ಸನ್ ಕಂಪನಿಯ ಅಧ್ಯಕ್ಷರಾದರು ಹಾಗೂ ಮ್ಯಾಕ್ ನಂತರದಲ್ಲಿ ಟಾರ್ಗೆಟ್ ಸ್ಟೋರ್‌ನ ಚೇರ್ಮನ್ ಮತ್ತು ಮುಖ್ಯ ಕಾರ್ಯನಿರ್ವಹಣಾ ಅಧಿಕಾರಿಯಾದರು. ಡೇಟನ್ ಹಡ್ಸನ್‌ನ ಉಪಾಧ್ಯಕ್ಷರಾಗಿದ್ದ ಬ್ರೂಸ್ ಜಿ.ಆಲ್‍ಬ್ರೈ‍ಟ್ ಟಾರ್ಗೆಟ್ ಸ್ಟೋರ್‌ಗೆ ವರ್ಗಾವಣೆಗೊಂಡು ಕೆನ್ನೆತ್ ಮ್ಯಾಕ್‌ನ ನಂತರ ಟಾರ್ಗೆಟ್ ಸ್ಟೋರ್‌ನ ಅಧ್ಯಕ್ಷರಾದರು. 1978ರಲ್ಲಿ ಕಂಪನಿಯು ಮರ್ವಿನ್ಸ್‌ ಕಂಪನಿಯನ್ನು ಸ್ವಾಧೀನಕ್ಕೆ ತೆಗೆದುಕೊಳ್ಳುವುದರೊಂದಿಗೆ ಸಂಯುಕ್ತ ಸಂಸ್ಥಾನದ ಏಳನೇ ಅತೀ ದೊಡ್ಡ ವ್ಯಾಪಾರೀ ಕಂಪನಿಯಾಯಿತು. ಟಾರ್ಗೆಟ್ ಸ್ಟೋರ್, ಉತ್ತರ ಡಕೌಟದ ಗ್ರ್ಯಾಂಡ್ ಫೋರ್ಕ್ಸ್‌ನಲ್ಲಿ ತನ್ನ ಮೊದಲ ಶಾಪಿಂಗ್ ಮಾಲ್ ಉಪ ಸ್ಟೋರನ್ನು ತೆರೆಯುವುದರ ಜೊತೆಗೆ ಆ ವರ್ಷದಲ್ಲಿ ಒಟ್ಟು ಎಂಟು ಮಳಿಗೆಗಳನ್ನು ತೆರೆಯಿತು. 1979ರಲ್ಲಿ 13ಹೊಸ ಘಟಕಗಳನ್ನು ತೆರೆಯಿತು, ಅದರೊಂದಿಗೆ ಸಂಯುಕ್ತ ಸಂಸ್ಥಾನದಲ್ಲಿ ಒಟ್ಟು ಟಾರ್ಗೆಟ್ ಸ್ಟೋರ್‌ಗಳ ಸಂಖ್ಯೆ 80ನ್ನು ಮುಟ್ಟಿತು ಹಾಗೂ 1.12 ಬಿಲಿಯನ್ ಯುಎಸ್ ಡಾಲರ್‌ಗಳಷ್ಟು ವ್ಯಾಪಾರವಾಯಿತು. 1980ರಲ್ಲಿ, ಕಂಪನಿಯು ಲಿಪ್‍ಮನ್ಸ್ ಡಿಪಾರ್ಟ್‌ಮೆಂಟ್ ಸ್ಟೋರ್‌ನ ಆರು ಘಟಕಗಳನ್ನು ಮಾರ್ಷಲ್‍ ಫೀಲ್ಡ್ಸ್‌ಗೆ ಮಾರಿತು, ಆ ಕಂಪನಿಯು ಬ್ರಾಂಡಿನ ಹೆಸರನ್ನು ಫೆಡ್ರಿಕ್ ಅಂಡ್ ನೆಲ್ಸನ್ ಎಂದು ಬದಲಾಯಿಸಿತು. ಅದೇ ವರ್ಷ, ಟಾರ್ಗೆಟ್ ಸ್ಟೋರ್, ಟೆನ್ನಿಸೀ ಮತ್ತು ಕ್ಯಾಂಜಸ್ ರಾಜ್ಯಗಳಲ್ಲಿ ತನ್ನ ಮಳಿಗೆಗಳನ್ನು ಸ್ಥಾಪಿಸುವುದರ ಜೊತೆಗೆ ಒಟ್ಟು ಏಳು ಹೊಸ ಮಳಿಗೆಗಳನ್ನು ಸ್ಥಾಪಿಸಿ ತನ್ನ ವ್ಯಾಪ್ತಿಯನ್ನು ವಿಸ್ತರಿಸಿತು. ಇದು ಏರ್-ವೇ ಎಂಬ 40 ಸ್ಟೋರ್‌ಗಳಿರುವ ರಿಯಾಯಿತಿ ವಿಭಾಗವನ್ನು ಹಾಗೂ ಇಂಡಿಯನಾಪೊಲಿಸ್-ಮೂಲದ ಎಲ್.ಎಸ್. ಏರ್ಸ್ ಅಂಡ್ ಕಂಪನಿಯ ಒಂದು ವಿತರಣಾ ವಿಭಾಗವನ್ನು ಖರೀದಿಸಿತು, ಆ ವಿತರಣಾ ವಿಭಾಗವನ್ನು 1981ರಲ್ಲಿ ವಿತಾರಣಾ ವಿಭಾಗವಾಗಿ ತೆರೆಯಲಾಯಿತು. ಆ ವರ್ಷ ಸ್ಟೀಫನ್ ಪಿಸ್ಟ್ನರ್ ಪೋಷಕ ಕಂಪನಿಯನ್ನು ತೊರೆದು ಮಾಂಟ್‍ಗೊಮ್ರಿ ವಾರ್ಡ್ ಕಂಪನಿಯನ್ನು ಸೇರಿಕೊಂಡ ಮತ್ತು ಕೆನ್ನೆತ್ ಮ್ಯಾಕ್ ಆತನ ನಂತರ ಡೇಟನ್ ಹಡ್ಸನ್‌ನ ಅಧ್ಯಕ್ಷನಾದ. ಕೆನ್ನೆತ್ ಮ್ಯಾಕ್‌ನ ನಂತರದಲ್ಲಿ ಫ್ಲಾಯ್ದ್ ಹಾಲ್ ಟಾರ್ಗೆಟ್ ಸ್ಟೋರ್‌ನ ಚೇರ್ಮನ್ ಮತ್ತು ಮುಖ್ಯ ಕಾರ್ಯನಿರ್ವಹಣಾ ಅಧಿಕಾರಿಯಾಗಿ ಯಶಸ್ವಿಯಾದನು. ಬ್ರೂಸ್ ಆಲ್‍ಬ್ರೈಟ್ ವೂಲ್ವರ್ತ್‌ನಲ್ಲಿ ಕೆಲಸ ಮಾಡುವ ಉದ್ದೇಶದಿಂದ ಕಂಪನಿಯನ್ನು ತೊರೆದ, ಆತನನ್ನು ವೂಲ್ಕೊದ ಚೇರ್‌ಮನ್ ಮತ್ತು ಮುಖ್ಯ ಕಾರ್ಯನಿರ್ವಹಣಾ ಅಧಿಕಾರಿಯಾಗಿ ನೇಮಿಸಲಾಯಿತು. ಬಾಬ್ ಅಲ್ರಿಚ್ ಸಹ 1981ರಲ್ಲಿ ಡೈಮಂಡ್ಸ್ ಡಿಪಾರ್ಟ್‌ಮೆಂಟ್ ಸ್ಟೋರ್‌ನ ಅಧ್ಯಕ್ಷ ಮತ್ತು ಮುಖ್ಯ ಕಾರ್ಯನಿರ್ವಹಣಾ ಅಧಿಕಾರಿಯಾದ. ಏರ್-ವೇ ಕಂಪೆನಿಯ ಸ್ವಾಧೀನದ ಜೊತೆಗೆ, ಟಾರ್ಗೆಟ್ ಸ್ಟೋರ್ ಹೊಸದಾಗಿ ಹದಿನಾಲ್ಕು ಸ್ಟೋರ್‌ಗಳನ್ನು ಹಾಗೂ ಮೂರನೇ ವಿತರಣಾ ಕೇದ್ರವನ್ನು ಆರ್ಕ್‌ನ್‌ಸೊದ ಲಿಟಲ್ ರಾಕ್‌ನಲ್ಲಿ ತೆರೆಯಿತು. ಇದರೊಂದಿಗೆ ಒಟ್ಟು ಘಟಕಗಳ ಸಂಖ್ಯೆ 151ನ್ನು ಮುಟ್ಟಿತು ಹಾಗೂ ವ್ಯಾಪಾರವು 2.05 ಬಿಲಿಯನ್ ಯುಎಸ್ ಡಾಲರ್‌ಗಳಷ್ಟಾಯಿತು.
1982–2000: ಪಶ್ಚಿಮ ಮತ್ತು ಉತ್ತರ ಕರಾವಳಿಯಲ್ಲಿ ವಿಸ್ತರಣೆ
ಈ ಪ್ರದೇಶದಲ್ಲಿ ಟಾರ್ಗೆಟ್ ಸ್ಟೋರ್‌ಗಳನ್ನು ತೆರೆಯುವುದಕ್ಕೂ ಮೊದಲು ಕಂಪನಿಯು ಸಂಯುಕ್ತ ಸಂಸ್ಥಾನದ ಕೇಂದ್ರ ಭಾಗದಲ್ಲಿ ವಿಸ್ತರಣೆಯತ್ತ ಗಮನಹರಿಸಿತ್ತು. 1982ರಲ್ಲಿ 33 ಫೆಡ್‌ಮಾರ್ಟ್ ಸ್ಟೋರ್‌ಗಳನ್ನು ಆರಿಜೋನಾ, ಕ್ಯಾಲಿಫೋರ್ನಿಯಾ ಮತ್ತು ಟೆಕ್ಸಾಸ್‌ನಲ್ಲಿ ಸ್ವಾಧೀನಕ್ಕೆ ತೆಗೆದುಕೊಳ್ಳುವ ಮೂಲಕ ಹಾಗೂ ಲಾಸ್‌ ಏಂಜಲೀಸ್‌ನಲ್ಲಿ ನಾಲ್ಕನೇ ವಿತರಣಾ ಕೇಂದ್ರವನ್ನು ತೆರೆಯುವ ಮೂಲಕ ಸಂಯುಕ್ತ ಸಂಸ್ಥಾನದ ಪಶ್ಚಿಮ ಕರಾವಳಿಯಲ್ಲಿ ತನ್ನ ವ್ಯಾಪ್ತಿಯನ್ನು ವಿಸ್ತರಿಸಿತು. ಆ ವರ್ಷ, ಬ್ರೂಸ್ ಆಲ್‍ಬ್ರೈಟ್ ಉಪ ಚೇರ್ಮನ್ ಹಾಗೂ ಮುಖ್ಯ ಆಡಳಿತಾಧಿಕಾರಿಯಾಗಿ ಟಾರ್ಗೆಟ್ ಸ್ಟೋರ್‌ಗೆ ಮರಳಿದ ಹಾಗೂ ಅದರ ಘಟಕಗಳು 167ನ್ನು ಮುಟ್ಟಿ, ವ್ಯಾಪಾರವು 2.41 ಬಿಲಿಯನ್ ಡಾಲರ್‌ಗಳಷ್ಟಾಯಿತು. ಫೆಡ್ಮಾರ್ಟ್‌ನಿಂದ ಸ್ವಾಧೀನಕ್ಕೆ ತೆಗೆದುಕೊಂಡಿದ್ದ 33 ಸ್ಟೋರ್‌ಗಳನ್ನು 1983ರಲ್ಲಿ ಟಾರ್ಗೆಟ್ ಸ್ಟೋರಾಗಿ ತೆರೆಯಲಾಯಿತು. ಇದು 1983ರಲ್ಲಿ ಪ್ಲಮ್ಸ್ ಆಫ್-ಪ್ರೈಸ್ ಅಪಾರೆಲ್ ಸ್ಪೆಷಾಲಿಟಿ ಸ್ಟೋರ್‌ನ ನಾಲ್ಕು ಘಟಕಗಳನ್ನು ಲಾಸ್‌ಏಂಜಲೀಸ್ ಪ್ರದೇಶದಲ್ಲಿ ತೆರೆಯಿತು, ಇದರ ಉದ್ದೇಶ ಆ ಪ್ರದೇಶದಲ್ಲಿ ಮಧ್ಯಮದಿಂದ ಹೆಚ್ಚು ಆದಾಯವಿರುವ ಮಹಿಳೆಯರು ಇರುವುದಾಗಿತ್ತು.
1984ರಲ್ಲಿ, ಇದು ತನ್ನ ಪ್ಲಮ್ಸ್ ವಿಭಾಗವನ್ನು ಅದು 11 ತಿಂಗಳುಗಳ ಕಾಲ ಕಾರ್ಯನಿರ್ವಹಿಸಿದ ಬಳಿಕ ರೋಸ್‌ ಸ್ಟೋರ್‌ಗೆ ಹಾಗೂ ಡೈಮಂಡ್ಸ್ ಮತ್ತು ಜಾನ್ ಎ. ಬ್ರೌನ್ ವಿಭಾಗವನ್ನು ಡಿಲರ್ಡ್ಸ್‌ಗೆ ಮಾರಲಾಯಿತು. ಅದೇ ಸಮಯದಲ್ಲಿ, ಈಗಾಗಲೇ ಇದ್ದ 215 ಸ್ಟೋರ್‌ಗಳಿಗೆ ಒಂಭತ್ತು ಹೊಸ ಟಾರ್ಗೆಟ್ ಸ್ಟೋರ್‌ಗಳನ್ನು ಸೇರಿಸಿಕೊಳ್ಳುವುದರೊಂದಿಗೆ ವ್ಯಾಪಾರದಲ್ಲಿ 3.55 ಬಿಲಿಯನ್ ಡಾಲರ್‌ಗಳಷ್ಟು ಗಳಿಕೆಯನ್ನು ಪಡೆಯಿತು. ಫ್ಲಾಯ್ಡ್ ಟಾರ್ಗೆಟ್ ಸ್ಟೋರನ್ನು ತೊರೆದ ಬಳಿಕ ಬ್ರೂಸ್ ಆಲ್‌ಬ್ರೈಟ್ ಚೇರ್ಮನ್ ಹಾಗೂ ಮುಖ್ಯ ಕಾರ್ಯನಿರ್ವಹಣಾ ಅಧಿಕಾರಿಯಾಗಿ ಯಶಸ್ವಿಯಾಗಿ ಕಾರ್ಯನಿರ್ವಹಿಸಿದನು. 1984ರ ಮೇನಲ್ಲಿ ಬಾಬ್ ಅಲ್ರಿಚ್ ಡೇಟನ್ ಹಡ್ಸನ್ ಡಿಪಾರ್ಟ್‌ಮೆಂಟ್ ಸ್ಟೋರ್‌ ವಿಭಾಗದ ಅಧ್ಯಕ್ಷರಾದರು, 1984ರ ಡಿಸೆಂಬರ್‌ನಲ್ಲಿ ಈತ ಟಾರ್ಗೆಟ್ ಸ್ಟೋರ್‌ನ ಅಧ್ಯಕ್ಷನಾದ.
1986ರಲ್ಲಿ, ಕಂಪನಿಯು ಕ್ಯಾಲಿಫೋರ್ನಿಯಾದ ಲಕ್ಕೀ ಸ್ಟೋರ್ಸ್‌ನ 50 ಜೆಮ್ಕೊ ಸ್ಟೋರ್‌ಗಳನ್ನು ಖರೀದಿಸಿತು, ಇದರಿಂದಾಗಿ ಟಾರ್ಗೆಟ್ ಸ್ಟೋರ್ ಒಟ್ಟು 246 ಘಟಕಗಳನ್ನು ಹೊಂದುವುದರೊಂದಿಗೆ ದಕ್ಷಿಣ ಕ್ಯಾಲಿಫೋರ್ನಿಯಾದಲ್ಲಿ ಪ್ರಬಲ ವ್ಯಾಪಾರೀ ಕಂಪನಿಯಾಯಿತು. ಅಲ್ಲದೆ, ಇದು ತನ್ನ ಐದನೇ ವಿತರಣಾ ಘಟಕವನ್ನು ಕೊಲರಾಡೊದ ಪ್ಯೂಬ್ಲೊದಲ್ಲಿ ತೆರೆಯಿತು. ಡೇಟನ್-ಹಡ್ಸನ್ ತನ್ನ ಬಿ. ಡಾಲ್ಟನ್ ಬುಕ್‌ಸೆಲ್ಲರ್ ವಿಭಾಗದ ಸಾವಿರಾರು ಘ‍ಟಕಗಳನ್ನು ಬಾರ್ನ್ಸ್ ಅಂಡ್ ನೋಬಲ್ ಕಂಪನಿಗೆ ಮಾರಿತು. 1987ರಲ್ಲಿ, ತಾನು ಖರೀದಿಸಿದ್ದ ಜೆಂಕೊದ ಘಟಕಗಳನ್ನು ಟಾರ್ಗೆಟ್ ಸ್ಟೋರ್‌ಗಳಾಗಿ ಮಾರ್ಪಡಿಸಿ ತೆರೆಯಲಾಯಿತು, ಡೆಟ್ರಾಯಿಟ್, ಮಿಚಿಗನ್ ಸೇರಿದಂತೆ ಹಲವು ಕಡೆ ಆರು ಹೊಸ ಘಟಕಗಳನ್ನು ತೆರೆದು ಮಿಚಿಗನ್ ಮತ್ತು ನುವಾಡದಲ್ಲಿ ಟಾರ್ಗೆಟ್ ಸ್ಟೋರ್ ವಿಸ್ತರಿಸಲ್ಪಟ್ಟಿತು. ಇದು ಮಿಚಿಗನ್‌ನ ಡೆಟ್ರಾಯಿಟ್ ಮೂಲದ ಕೆಮಾರ್ಟ್ ಕಂಪನಿಯೊಂದಿಗೆ ನೇರವಾಗಿ ಸ್ಪರ್ಧೆಗಿಳಿಯುವಂತೆ ಮಾಡಿತು. ಕಂಪನಿಯು 24 ರಾಜ್ಯಗಳಲ್ಲಿ ಒಟ್ಟು 317 ಘಟಕಗಳನ್ನು ಹೊಂದಿ, 5.3 ಬಿಲಿಯನ್ ಯುಎಸ್ ಡಾಲರ್‌ಗಳಷ್ಟು ವ್ಯಾಪಾರವಾಯಿತು. ಬ್ರೂಸ್ ಆಲ್‍ಬ್ರೈಟ್, ಡೇಟನ್ ಹಡ್ಸನ್ ಕಂಪನಿಯ ಅಧ್ಯಕ್ಷರಾದರು ಮತ್ತು ನಂತರದಲ್ಲಿ ಬಾಬ್‌ ಅಲ್ರಿಚ್ ಟಾರ್ಗೆಟ್ ಸ್ಟೋರ್‌ನ ಚೇರ್ಮನ್ ಮತ್ತು ಮುಖ್ಯ ಕಾರ್ಯನಿರ್ವಹಣಾ ಅಧಿಕಾರಿಯಾದ. 1988ರಲ್ಲಿ ಟಾರ್ಗೆಟ್ ಸ್ಟೋರ್ ಎಂಟು ಘಟಕಗಳನ್ನು ವಾಷಿಂಗ್ಟನ್ ಮತ್ತು ಓರೆಗನ್‌ನಲ್ಲಿ ಮೂರು ಘಟಕಗಳನ್ನು ತೆರೆಯುವ ಮೂಲಕ ಸಂಯುಕ್ತ ಸಂಸ್ಥಾನದ ವಾಯುವ್ಯ ಭಾಗದಲ್ಲಿ ತನ್ನ ವ್ಯಾಪ್ತಿಯನ್ನು ವಿಸ್ತರಿಸಿತು. ಇದರೊಂದಿಗೆ 27 ರಾಜ್ಯಗಳಲ್ಲಿ ಒಟ್ಟು ಸ್ಟೋರ್‌ಗಳ ಸಂಖ್ಯೆ 341ನ್ನು ಮುಟ್ಟಿತು.‍ ಕ್ಯಾಲಿಫೋರ್ನಿಯಾದ ಸ್ಯಾಕ್ರೊಮೆಂಟೊದಲ್ಲಿ ವಿತರಣಾ ಕೇಂದ್ರವನ್ನು ತೆರೆಯಿತು. ಏರ್-ವೇ‍ ಕಂಪನಿಯನ್ನು ಖರೀದಿಸುವ ಮೂಲಕ ಇಂಡಿಯಾನಾದ ಇಂಡಿಯನಾಪೊಲಿಸ್‌ನಲ್ಲಿದ್ದ ಹಳೆಯ ವಿತರಣಾ ಕೇಂದ್ರದ ಬದಲಿಗೆ ಹೊಸದಾದ ವಿತರಣಾ ಕೇಂದ್ರವನ್ನು ತೆರೆಯಲಾಯಿತು.
1989ರಲ್ಲಿ 60 ಹೊಸ ಘಟಕಗಳನ್ನು ಪ್ರಮುಖವಾಗಿ ಆಗ್ನೇಯ ಸಂಯುಕ್ತ ಸಂಸ್ಥಾನದ ಪ್ರದೇಶಗಳಾದ ಫೋರಿಡಾ, ಜಾರ್ಜಿಯಾ, ಉತ್ತರ ಕರೋಲಿನಾ ಮತ್ತು ದಕ್ಷಿಣ ಕರೋಲಿನಾಗಳಲ್ಲಿ ಸ್ಥಾಪಿಸುವುದರೊಂದಿಗೆ 30 ರಾಜ್ಯಗಳಲ್ಲಿ ಒಟ್ಟು ಘಟಕಗಳ ಸಂಖ್ಯೆ 399 ಮುಟ್ಟಿತು ಹಾಗೂ ವ್ಯಾಪಾರವು 7.51 ಬಿಲಿಯನ್ ಯುಎಸ್ ಡಾಲರ್‌ಗಳನ್ನು ಮುಟ್ಟಿತು. ಇದು ಟಾರ್ಗೆಟ್ ಸ್ಟೋರಾಗಿ ತೆರೆಯಲ್ಪಟ್ಟ, ಫೆಡೆರೇಟೆಡ್ ಡಿಪಾರ್ಟ್‌ಮೆಂಟ್ ಸ್ಟೋರ್ಸ್‌ನ ಫೋರಿಡಾ, ಜೋರ್‌ಜಾ ಮತ್ತು ಉತ್ತರ ಕರೋಲಿನಾದಲ್ಲಿ ಸ್ವಾಧೀನಕ್ಕೆ ತೆಗೆದುಕೊಂಡ ಗೋಲ್ಡ್ ಸರ್ಕಲ್ ಮತ್ತು ರಿಚ್‍ವೇ ವಿಭಾಗಗಳನ್ನು ಒಳಗೊಂಡಿದೆ. ಇದು ಲೆಚ್‌ಮೀರ್ ವಿಭಾಗವನ್ನು ಸಹ ಅದೇ ವರ್ಷ ಬಂಡವಾಳ ಹೂಡಿಕೆದಾರರ ಸಮೂಹಕ್ಕೆ ಮಾರಿತು. ಆ ಸಮೂಹದಲ್ಲಿ ಬರ್ಶೈರ್ ಪಾಲುದಾರರು, ಮಸಾಚುಸೆಟ್ಸ್‌ (ಬೋಸ್ಟನ್) ಮೂಲದ ಹೂಡಿಕೆದಾರರ ಸಮೂಹ, ಎಂಟು ಲೆಚ್‌ಮೀರ್ ಕಾರ್ಯನಿರ್ವಾಹಕರು ಹಾಗೂ ಎರಡು ಸ್ಥಳೀಯ ವ್ಯಾಪಾರೀ ಮಳಿಗೆಗಳ ನಿರ್ವಾಹಕರನ್ನು ಒಳಗೊಂಡಿತ್ತು.
1990ರಲ್ಲಿ, ಬಾಟಸ್(BATUS) ಇಂಕ್‌ ಕಂಪನಿಯಿಂದ ಮಾರ್ಷಲ್‍ ಫೀಲ್ಡ್ಸ್ ಕಂಪನಿಯನ್ನು ಪಡೆಯಿತು, ಮಿನ್ನೆಸೋಟಾದ ಅ‍ಯ್ಪಲ್ ವ್ಯಾಲಿಯಲ್ಲಿ ಟಾರ್ಗೆಟ್ ಸ್ಟೋರ್ ತನ್ನ ಮೊದಲ ಟಾರ್ಗೆಟ್ ಗ್ರೇಟ್‍ಲ್ಯಾಂಡ್ ಜನರಲ್ ಮರ್ಚಂಡೈಸ್ ಸೂಪರ್ ಸ್ಟೋರನ್ನು ತೆರೆಯಿತು. 1991ರಲ್ಲಿ, 43 ಟಾರ್ಗೆಟ್ ಗ್ರೇಟ್‍ಲ್ಯಾಂಡ್ ಘಟಕಗಳನ್ನು ತೆರೆಯುವುದರೊಂದಿಗೆ ವ್ಯಾಪಾರವು 9.01ಬಿಲಿಯನ್ ಯುಎಸ್ ಡಾಲರ್‌ಗಳನ್ನು ಮುಟ್ಟಿತು. 1992ರಲ್ಲಿ ಮಿನಿಯಾಪೊಲಿಸ್‌ನಲ್ಲಿ ಎವ್ವೆರಿಡೇ ಹೀರೋ ಎಂದು ಕರೆಯಲ್ಪಡುವ ವೇಷ ಭೂಷಣಗಳ ಸ್ಪೆಷಾಲಿಟಿ ಸ್ಟೋರನ್ನು ಸ್ಥಾಪಿಸಿತು. ಮೆರೊನಾ ಬ್ರಾಂಡ್‌ನಂತಹ ಖಾಸಗೀ ಲೇಬಲ್ಲಿನ ವಸ್ತ್ರಗಳನ್ನು ಹೊರತರುವ ಮೂಲಕ GAP ನಂತಹ ವಸ್ತ್ರಗಳ ವಿಶೇಷ ಸ್ಟೋರುಗಳೊಂದಿಗೆ ಸ್ಪರ್ಧಿಸಲು ಪ್ರಯತ್ನಿಸಿತು. 1993ರಲ್ಲಿ, ರಾಷ್ಟ್ರೀಯ ಬಾಂಡ್‌ಗಳಿಗಾಗಿ ಇರುವ ಕ್ಲೋಸ್‌ಔಟ್ ಸ್ಟೋರ್‌ಗಳನ್ನು ಹೊರತುಪಡಿಸಿ ಖಾಸಗೀ ಬ್ರಾಂಡ್‌ಗಳ ವಸ್ತ್ರಗಳ ಹಳೆಯ ಸಂಗ್ರಹಣೆಯನ್ನು ಖಾಲಿ ಮಾಡುವ ಉದ್ದೇಶದಿಂದ ಸ್ಮಾರ್ಟ್ಸ್ ಎಂಬ ಕ್ಲೋಸ್‌ಔಟ್‍ಗಳನ್ನು ತೆರೆಯಲಾಯಿತು. ಹಳೆಯ ಟಾರ್ಗೆಟ್ ಸ್ಟೋರ್‌ಗಳಿದ್ದ ರಾಂಚೊ ಕ್ಯೂಕಮಾಂಗ, ಕ್ಯಾಲಿಫೋರ್ನಿಯಾ, ಡೆಮೊಯಿನ್, ಆಯೋವಾ, ಎಲ್‍ಪ್ಯಾಸೊ, ಟೆಕ್ಸಾಸ್ ಮತ್ತು ಇಂಡಿಯಾನಾದ ಇಂಡಿಯನಾಪೊಲಿಸ್ ನಲ್ಲಿ ವಿತರಣಾ ಕೇಂದ್ರಗಳ ಸಮೀಪದಲ್ಲಿ ನಾಲ್ಕು ಸ್ಮಾರ್ಟ್ಸ್ ಘಟಕಗಳನ್ನು ತೆರೆಯಲಾಯಿತು. 1994ರಲ್ಲಿ ಕೆನ್ನೆತ್ ಮ್ಯಾಕ್ ಕಂಪನಿಯನ್ನು ತೊರೆದ. ಆತನ ನಂತರ ಬಾಬ್ ಅಲ್ರಿಚ್ ಡೇಟನ್-ಹಡ್ಸನ್ ಕಂಪನಿಯ ಹೊಸ ಚೇರ್ಮನ್ ಆದ.
1995ರಲ್ಲಿ, ಟಾರ್ಗೆಟ್ ಸ್ಟೋರ್ ನೆಬ್ರಾಸ್ಕಾದ ಒಮಾಹಾದಲ್ಲಿ ತನ್ನ ಮೊದಲ ಸೂಪರ್ ಟಾರ್ಗೆಟ್ ಹೈಪರ್‌ಮಾರ್ಕೆಟನ್ನು ತೆರೆಯಿತು. ಕೇವಲ ಎರಡು ವರ್ಷಗಳ ಕಾಲ ಕಾರ್ಯನಿರ್ವಹಿಸಿದ್ದ ನಾಲ್ಕು ಸ್ಮಾರ್ಟ್ ಘಟಕಗಳನ್ನು ಸಹ ಮುಚ್ಚಿತು. ಇದರ ಸ್ಟೋರ್‌ಗಳ ಸಂಖ್ಯೆ 670ಕ್ಕೆ ಏರಿತು ಹಾಗೂ 15.7 ಬಿಲಿಯನ್ ಯುಎಸ್ ಡಾಲರ್‌ಗಳಷ್ಟು ವ್ಯಾಪಾರವಾಯಿತು. 1996ರಲ್ಲಿ ಇದು 736 ಘಟಕಗಳೊಂದಿಗೆ 17.8 ಬಿಲಿಯನ್ ಯುಎಸ್ ಡಾಲರ್‌ಗಳನ್ನು ಮುಟ್ಟಿತು. 1997ರಲ್ಲಿ ಎರಡೂ ಎವ್ವೆರಿಡೇ ಹೀರೋ ಸ್ಟೋರ್‌ಗಳನ್ನು ಮುಚ್ಚಲಾಯಿತು. ಟಾರ್ಗೆಟ್ ಸ್ಟೋರ್‌ಗಳ ಸಂಖ್ಯೆ 796ಕ್ಕೆ ಏರಲ್ಪಟ್ಟು, ವ್ಯಾಪಾರವು 20.2 ಬಿಲಿಯನ್ ಯುಎಸ್ ಡಾಲರ್‌ಗಳಷ್ಟಾಯಿತು. 1998ರಲ್ಲಿ ಮಿನಿಸೌಟಾ ಕಮ್ಯೂನಿಕೇಷನ್ಸ್ ಗ್ರೂಪ್‍ನಿಂದ ಗ್ರೀನ್‌ಸ್ಪ್ರಿಂಗ್ ಕಂಪೆನಿಯ ಮುಲ್ಟಿ-ಕೆಟಲಾಗ್ ಡೈರೆಕ್ಟ್ ಮಾರ್ಕೆಟಿಂಗ್ ಯುನಿಟ್, ರಿವರ್‌ಟೌನ್ ಟ್ರೇಡಿಂಗ್ ಕಂಪನಿಯನ್ನು ಹಾಗೂ ಉಡುಪುಗಳ ಒದಗಿಸುವ ಅಸೋಸಿಯೇಟೆಡ್ ಮರ್ಚಂಡೈಸ್ ಕಾರ್ಪೋರೇಷನ್‌ ಕಂಪನಿಯನ್ನು ಅಧೀನಕ್ಕೆ ಪಡೆದರು. ಟಾರ್ಗೆಟ್ ಸ್ಟೋರ್‌ಗಳ ಸಂಖ್ಯೆ 851ಕ್ಕೆ ಹೆಚ್ಚಾಗಿ ವ್ಯಾಪಾರವು 23.0 ಬಿಲಿಯನ್ ಯುಎಸ್ ಡಾಲರ್‌ಗಳಷ್ಟಾಯಿತು. 1999ರಲ್ಲಿ ದಕ್ಷಿಣ ಕ್ಯಾಲಿಫೋರ್ನಿಯಾದಲ್ಲಿ ಸೂಪರ್ ಟಾರ್ಗೆಟ್‍ಗಳ ಕಾರ್ಯಾಚರಣೆಯನ್ನು ವಿಸ್ತರಿಸುವ ಉದ್ದೇಶದಿಂದ ಫೆಡ್ಕೊ ಕಂಪನಿಯ ಹತ್ತು ಸ್ಟೋರ್‌ಗಳನ್ನು ಪಡೆಯಿತು. ಅದರಲ್ಲಿ ಆರು ಸ್ಟೋರ್‌ಗಳನ್ನು ಟಾರ್ಗೆಟ್‍ನ ಬ್ರಾಂಡ್‌ನ ಅಡಿಯಲ್ಲಿ ತೆರೆಯಿತು. ಉಳಿದ ನಾಲ್ಕನ್ನು ವಲ್-ಮಾರ್ಟ್, ಹೋಮ್ ಡಿಪೋಟ್ ಮತ್ತು ಆನ್‌ಟೆರಿಯೋ ಪೋಲೀಸ್ ಡಿಪಾರ್ಟ್‌‍ಮೆಂಟಿಗೆ ಮಾರಿತು. ಇದರೊಂದಿಗೆ, 44 ರಾಜ್ಯಗಳಲ್ಲಿ ಒಟ್ಟು 912 ಸ್ಟೋರ್‌ಗಳಾದವು ಮತ್ತು ವ್ಯಾಪಾರವು 26.0 ಬಿಲಿಯನ್ ಯುಎಸ್ ಡಾಲರ್‌ಗಳನ್ನು ಮುಟ್ಟಿತು. 1999ರ ಸೆಪ್ಟೆಂಬರ್ 7ರಂದು ಟಾರ್ಗೆಟ್.ಕಾಮನ್ನು ಇ-ಕಾಮರ್ಸ್ ತಾಣವಾಗಿ ಹಾಗೂ ರಿಯಾಯಿತಿ ವಿಭಾಗದ ಭಾಗವಾಗಿ ಪುನಃ ತೆರೆಯಲಾಯಿತು. ಈ ತಾಣವು ಪ್ರಾರಂಭದಲ್ಲಿ ಮೈಕಲ್ ಗ್ರೇವ್ಸ್‌ ಬ್ರಾಂಡ್‌ನಂತಹ ಸ್ಪರ್ಧಾತ್ಮಕ ಬ್ರಾಂಡ್‌ಗಳನ್ನು ಬೇರ್ಪಡಿಸಿ ಉತ್ಪನ್ನಗಳನ್ನು ಒದಗಿಸಿತು.
2000ರಿಂದ ಇಲ್ಲಿಯವರೆಗೆ: ಟಾರ್ಗೆಟ್ ಕಾರ್ಪೋರೇಷನ್
ಜನವರಿ, 2000ದಲ್ಲಿ ಡೇಟನ್ ಹಡ್ಸನ್ ಕಾರ್ಪೋರೇಷನ್ ತನ್ನ ಹೆಸರನ್ನು ಟಾರ್ಗೆಟ್ ಕಾರ್ಪೋರೇಷನ್ ಎಂದು ಬದಲಿಸಿಕೊಂಡಿತು ಹಾಗೂ ತನ್ನ ಗುರುತಿನ ಚಿಹ್ನೆಯನ್ನು ಟಿಜಿಟಿಯಾಗಿ (TGT) ಬದಲಾಯಿಸಿಕೊಂಡಿತು. ಅದಾದ ನಂತರ ಕಾರ್ಪೋರೇಷನ ಒಟ್ಟು ಮಾರಾಟ ಮತ್ತು ಗಳಿಕೆಯ ಶೇ.75ರಿಂದ 80ಭಾಗ ಟಾರ್ಗೆಟ್ ಸ್ಟೋರ್‌ಗಳಿಂದ ಬಂದಿತು.ಇತರೆ ಭಾಗಗಳಾದ( ಕೊಂಡಿ, ಚೈನ್) ಡೇಟ್ಸನ್, ಹಡ್ಸನ್, ಮಾರ್ಷಲ್ ಫೀಲ್ಡ್ಸ್ ಮತ್ತು ಮರ್ವೇನ್ಸ್‌ಗಳನ್ನು ರಿಯಾಯಿತಿ ವ್ಯಾಪಾರವನ್ನು ಉತ್ತೇಜಿಸಲು ಬಳಸಲಾಯಿತು. ಇದು 46ರಾಜ್ಯಗಳಲ್ಲಿ 977 ಮಳಿಗೆಗಳ ಸ್ಥಾಪನೆಗೆ ಅವಕಾಶ ಮಾಡಿಕೊಟ್ಟಿತ್ತಲ್ಲದೆ, ವರ್ಷದ ಅಂತ್ಯಕ್ಕೆ ವ್ಯಾಪಾರವು 29.7ಬಿಲಿಯನ್ ಯುಎಸ್ ಡಾಲರ್‍ಗಳನ್ನು ಮುಟ್ಟಿತು. ಇದು ಇ-ಕಾಮರ್ಸ್ ವ್ಯವಹಾರಗಳನ್ನು ತನ್ನ ಚಿಲ್ಲರೆ ವ್ಯಾಪಾರ ವಿಭಾಗದಿಂದ ಬೇರ್ಪಡಿಸಿ, ರಿವರ್‌ಟೌನ್ ವ್ಯಾಪಾರ ಘಟಕಕ್ಕೆ ಸೇರಿಸಿತು, ಇದನ್ನು ಟಾರ್ಗೆಟ್.ಡೈರೆಕ್ಟ್ ಎಂದು ಕರೆದರು. 2001ರಲ್ಲಿ ತನ್ನ ಡೇಟನ್ಸ್ ಮತ್ತು ಹಡ್ಸನ್ಸ್ ಮಳಿಗೆಗಳು ವಿಭಾಗೀಯ ವ್ಯಾಪಾರ ಮಳಿಗೆಗಳಲ್ಲಿ ಹೆಚ್ಚು ಗುರುತಿಸಲ್ಪಟ್ಟಿದ್ದ ಮಾರ್ಷಲ್ ಫೀಲ್ಡ್‌ನ ಬ್ರಾಂಡ್‌ನ ಅಡಿಯಲ್ಲಿ ಕಾರ್ಯನಿರ್ವಹಿಸುತ್ತವೆ ಎಂದು ಘೋಷಿಸಿತು.
ಟಾರ್ಗೆಟ್ ಸ್ಟೋರ್, ಮೇಯಿನ್‌ನ ವರೆಗೂ ವಿಸ್ತರಿಸಲ್ಪಟ್ಟಿತು, 47 ರಾಜ್ಯಗಳಲ್ಲಿ 1053 ಘಟಕಗಳ ಸಂಖ್ಯೆಯನ್ನು ಮುಟ್ಟಿತು ಹಾಗೂ ವ್ಯಾಪಾರವು 33.0 ಬಿಲಿಯನ್ ಡಾಲರ್‌ಗಳನ್ನು ಮುಟ್ಟಿತು. <ಉಲ್ಲೇಖದ ಹೆಸರು= "2000 ವಾರ್ಷಿಕ ವರದಿ"> ಟಾರ್ಗೆಟ್ ಕಾರ್ಪೋರೇಷನ್ ವಾರ್ಷಿಕ ವರದಿ</ಉಲ್ಲೇಖ>. ಅದೇ ಸಮಯದಲ್ಲಿ ಈ ಜಾಲವು ಯಶಸ್ವಿಯಾಗಿ ಪಿಟ್ಸ್‌ಬರ್ಗ್ ಮಾರ್ಕೆಟ್‍ಗೆ ವಿಸ್ತೃತವಾಯಿತು, ಮತ್ತು ಇದೇ ಸಮಯದಲ್ಲಿ ಏಮ್ಸ್ ಡಿಪಾರ್ಟ್‌ಮೆಂಟ್ ಸ್ಟೋರ್ ಪತನಗೊಂಡು, ಅದರ ಲಾಭವನ್ನು ಈ ಸಂಸ್ಥೆಯು ಪಡೆಯಿತು. 2002ರ ಸುಮಾರಿಗೆ ಸ್ಯಾನ್ ಲಿಯನಾರ್ಡೊ(ಬೇ ಫೇರ್ ಮಾಲ್), ಫ್ರೆಮಾಂಟ್, ಹೆವಾರ್ಡ್ ಮತ್ತು ಕ್ಯಾಲಿಫೋರ್ನಿಯಾ ಸೇರಿದಂತೆ ಇನ್ನೂ ಅನೇಕ ಕಡೆ 1147 ಘಟಕಗಳನ್ನು ಹೊಂದಿತು, ವ್ಯಾಪಾರವು 37.4 ಬಿಲಿಯನ್ ಯುಎಸ್ ಡಾಲರ್‌ಗಳನ್ನು ಮುಟ್ಟಿತು, ಮತ್ತು 2003ರಲ್ಲಿ ಇದು 1225 ಘಟಕಗಳನ್ನು ಹೊಂದಿ ವ್ಯಾಪಾರವು 42.0 ಬಿಲಿಯನ್ ಯುಎಸ್ ಡಾಲರ್‌ಗಳನ್ನು ದಾಟಿತು.
ಮೇ, 2005ರಲ್ಲಿ ಟಾರ್ಗೆಟ್ ಭಾರತದ ಬೆಂಗಳೂರಿನಲ್ಲಿ ಕಾರ್ಯಾರಂಭ ಮಾಡಿತು, ಇದು ಇಂದು ಎಲ್ಲಾ ಟಾರ್ಗೆಟ್ ಬ್ಯುಸಿನೆಸ್ ಘಟಕಗಳಿಗೆ ಬೆಂಬಲವಾಗಿ ಕಾರ್ಯನಿರ್ವಹಿಸುತ್ತಿದೆ. 2006ರಲ್ಲಿ ಬೆಂಗಳೂರಿನ ಎಂಬ್ಯಾಸಿ ಗಾಲ್ಫ್ ಲಿಂಕ್ಸ್‌ನಲ್ಲಿ ರಾಬರ್ಟ್ ಜೆ. ಅಲ್ರಿಚ್ ಸೆಂಟರ್‌ನ ನಿರ್ಮಾಣಕಾರ್ಯವನ್ನು ಪೂರ್ಣಗೊಳಿಸಲಾಯಿತು, ಇದಲ್ಲದೆ ಟಾರ್ಗೆಟ್ ಮೈಸೂರಿನಲ್ಲಿ ಯಶಸ್ವಿಯಾಗಿ ತನ್ನ ಶಾಖೆಯನ್ನು ಆರಂಭಿಸಿದ್ದು ಮೈಸೂರಿನ ಕಾರ್ಪೋರೇಟ್ ಕ್ಯಾಂಪಸ್‌ನಲ್ಲಿ ಹೆಚ್ಚುವರಿ ಕಛೇರಿಯ ನಿರ್ಮಾಣದೊಂದಿಗೆ ಭಾರತದಲ್ಲಿ ತನ್ನ ಶಾಖೆಗಳನ್ನು ತೆರೆಯುವ ಯೋಜನೆ ಹೊಂದಿದೆ.
ಜನವರಿ 9, 2008ರಲ್ಲಿ ಬಾಬ್ ಅಲ್ರಿಚ್ ಸಿಇಒ ಹುದ್ದೆಯಿಂದ ನಿವೃತ್ತಿ ಹೊಂದುವುದಾಗಿ ಘೋಷಿಸಿದರು ಮತ್ತು ಗ್ರೆಗ್ ಸ್ಟೈನ್‌ಹಾಫೆಲ್‍ರನ್ನು ಉತ್ತರಾಧಿಕಾರಿ ಹುದ್ದೆಗೆ ಹೆಸರಿಸಿದರು. ಟಾರ್ಗೆಟ್ ಕಾರ್ಫೋಷನ್‌ನಲ್ಲಿ ಉನ್ನತ ದರ್ಜೆಯಲ್ಲಿರುವ ಅಧಿಕಾರಿಗಳು 65 ವರ್ಷಕ್ಕೆ ನಿವೃತ್ತಿಯಾಗಬೇಕೆಂಬ ನಿಯಮವಿದ್ದ ಕಾರಣ ಬಾಬ್ ಅಲ್ರಿಚ್ ಹೀಗೆ ಮಾಡಬೇಕಾಯಿತು. ಬಾಬ್ ಅಲ್ರಿಚ್‍ ತಮ್ಮ ಸಿಇಒ ಹುದ್ದೆಯಿಂದ ನಿವೃತ್ತಿಯಾಗಿದ್ದು ಮೇ 2ರಿಂದ ಅನ್ವಯವಾದರೂ 2008ರ ಆರ್ಥಿಕ ವರ್ಷದ ಅಂತ್ಯದ ವರೆಗೂ ಛೇರ್‌ಮನ್ ಆಗಿ ಮುಂದುವರೆದರು.
ಮಾರ್ಚ್ 4, 2009ರಲ್ಲಿ ಟಾರ್ಗೆಟ್ ಪ್ರಥಮ ಬಾರಿಗೆ ಸಂಯುಕ್ತ ಸಂಸ್ಥಾನ ಖಂಡದ ಹೊರಗಡೆ ಮಳಿಗೆಗಳನ್ನು ಸ್ಥಾಪಿಸಿತು. ಏಕಕಾಲದಲ್ಲಿ ಎರಡು ಮಳಿಗೆಗಳನ್ನು ಹವಾಯೀ ದ್ವೀಪದ ಒವಾಹು ಮತ್ತು ಎರಡು ಮಳಿಗೆಗಳನ್ನು ಅಲಾಸ್ಕಾದಲ್ಲಿ ತೆರೆಯಲಾಯಿತು. ಆರ್ಥಿಕ ಇಳಿಮುಖದ ಹೊರತಾಗಿಯೂ, ಹೆಚ್ಚು ಜನರನ್ನು ಆಕರ್ಷಿಸಿ ಬೃಹತ್ ವ್ಯಾಪಾರವಾಯಿತೆಂದು ಮಾದ್ಯಮಗಳಿಂದ ತಿಳಿದುಬರುತ್ತದೆ. ಹವಾಯೀಯಲ್ಲಿ ತನ್ನ ಮಳಿಗೆಯ ಪ್ರಾರಂಭದ ನಂತರ ವೆರ್ಮಾಂಟ್, ಟಾರ್ಗೆಟ್ ಕಂಪೆನಿ ಇರದ ಏಕೈಕ ರಾಜ್ಯವಾಗಿ ಉಳಿಯಿತು.
ಕಾರ್ಫೊರೇಟ್ ಮುಖ್ಯ ಕಛೇರಿ
ಪ್ರಸ್ತುತ ಟಾರ್ಗೆಟ್ ಕಾರ್ಪೋರೇಷನ್‌ನ ಪ್ರಧಾನ ಕಛೇರಿ ಮೂಲ ಗುಡ್‌ಫೆಲ್ಲೋಸ್ ಸ್ಟೋರ್‌ ಇರುವ ಮಿನ್ಯಾಪೊಲಿಸ್‌ನ ನಿಕೊಲೆಟ್ ಮಾಲ್‍ನಲ್ಲಿದೆ. ಈ ಸಂಕೀರ್ಣದಲ್ಲಿ ಟಾರ್ಗೆಟ್ ಪ್ಲಾಜಾ ನಾರ್ತ್ ಮತ್ತು ಟಾರ್ಗೆಟ್ ಪ್ಲಾಜಾ ಸೌತ್ ಇವೆ. ಈ ಸಂಕೀರ್ಣವನ್ನು ರೆಯಾನ ಕಂಪೆನಿಯವರು ನಿರ್ಮಿಸಿದರು ಹಾಗೂ ಅದರ ವಾಸ್ತುಶಿಲ್ಪಿ ಎಲರ್ಬ್ ಬೆಕೆಟ್. ಟಾರ್ಗೆಟ್ 6000 ಉದ್ಯೋಗಿಗಳಿಗೆ ಸ್ಥಳಾವಕಾಶವಿರುವ ಸಂಕೀರ್ಣವನ್ನು ಹೊಂದಿದ್ದು, ಅದರ ಅಂದಾಜು ವೆಚ್ಚ 26 ಮಿಲಿಯನ್ ಯುಎಸ್ ಡಾಲರ್‌ಗಳಾಗಿವೆ. ಈ ಸಂಕೀರ್ಣದಲ್ಲಿರುವ 14 ಮಹಡಿಗಳ ಟಾರ್ಗೆಟ್ ಪ್ಲಾಜಾ ನಾರ್ತ್ ಕಛೇರಿ ಹಾಗೂ ಮಾರಾಟ ಕೇಂದ್ರ600000 sqft ಸ್ಥಳವನ್ನು ಹೊಂದಿದೆ, ಹಾಗೆಯೇ 32 ಮಹಡಿಗಳ ಟಾರ್ಗೆಟ್ ಸೌತ್ ಪ್ಲಾಜಾ ಮಾರಾಟ ಕೇಂದ್ರವಾಗಿದ್ದು 1250000 sqft ಸ್ಥಳವನ್ನು ಹೊಂದಿದೆ.
ಅಂಗಸಂಸ್ಥೆಗಳು
ಟಾರ್ಗೆಟ್ ಕಂಪೆನಿಯು ಅನೇಕ ಇತರೆ ಅಂಗಸಂಸ್ಥೆಗಳನ್ನು ಹೊಂದಿದೆ, ಅವುಗಳಲ್ಲಿ ಪ್ರಮುಖವಾದವುಗಳೆಂದರೆ:
ಟಾರ್ಗೆಟ್ ಸ್ಟೋರ್ಸ್‌ಗಳು
ಟಾರ್ಗೆಟ್, ರಿಯಾಯಿತಿ ವಿಭಾಗದ(ಡಿಸ್ಕೌಂಟ್ ಡಿಪಾರ್ಟ್‌ಮೆಂಟ್ ಸ್ಟೋರ್ಸ್‌ಗಳ) ಕೊಂಡಿಯಾಗಿದ್ದು, ಅಂದಾಜು 95,000ದಿಂದ 135,000 ಚದರ ಅಡಿಗಳಷ್ಟು (12,000 m²) ವಿಸ್ತೀರ್ಣವನ್ನು ಹೊಂದಿದೆ, ಇದು ಹಾರ್ಡ್‌ಲೈನ್ಸ್ ("ದಿನನಿತ್ಯದ" ಉತ್ಪನ್ನಗಳು ಮತ್ತು ಸರಕುಗಳು), ಸಾಫ್ಟ್‌ ಲೈನ್ಸ್ (ವಸ್ತ್ರಗಳು) ಹಾಗೂ ನಿಗದಿತ ಪ್ರಮಾಣದಲ್ಲಿ ಬೇಗ ಕೆಡದ ಆಹಾರ ಉತ್ಪನ್ನಗಳನ್ನು ಹೊಂದಿದೆ. ಪ್ರಮುಖವಾಗಿ ಟಾರ್ಗೆಟ್ ಸ್ಟೋರ್ಸ್ ವಸ್ತ್ರಗಳು, ಶೂ, ಆಭರಣ, ಆರೋಗ್ಯ ಮತ್ತು ಸೌಂದರ್ಯವರ್ಧಕಗಳು, ವಿದ್ಯುನ್ಮಾನ ವಸ್ತುಗಳು, ಕಾಂಪ್ಯಾಕ್ಟ್‌ ಡಿಸ್ಕ್, ಡಿವಿಡಿ, ಹಾಸಿಗೆ, ಅಡುಗೆಗೆ ಸಂಬಂಧಪಟ್ಟ ವಸ್ತುಗಳು, ಆಟದ ಸಾಮಾಗ್ರಿಗಳು, ಸಾಕುಪ್ರಾಣಿಗಳ ಪೂರೈಕೆಗಳು, ಆಟೋಮೋಟಿವ್ ಮತ್ತು ಹಾರ್ಡ್‌ವೇರ್ ವಸ್ತುಗಳನ್ನು ಒಳಗೊಂಡಿದೆ. ಇದಲ್ಲದೆ ಕಾಲೋಚಿತ ವ್ಯಾಪಾರಿ ಉತ್ಪನ್ನಗಳಾದ, ಬೇಸಿಗೆಯಲ್ಲಿ ಪ್ಯಾಟಿಯೊ ಪೀಠೋಪಕರಣ, ನವೆಂಬರ್ ಮತ್ತು ಡಿಸೆಂಬರ್‍ ತಿಂಗಳುಗಳಲ್ಲಿ ಕ್ರಿಸ್‌ಮಸ್ ಅಲಂಕಾರವನ್ನು ಒದಗಿಸುತ್ತದೆ. ಪ್ರದೇಶಕ್ಕೆ ಅನುಗುಣವಾಗಿ ಟಾರ್ಗೆಟ್ ಆಪ್ಟಿಕಲ್, ಟಾರ್ಗೆಟ್ ಕ್ಲಿನಿಕ್, ಪೋಟ್ರಿಯಾಟ್ ಸ್ಟುಡಿಯೊ ಮತ್ತು ಗಾರ್ಡನ್ ಸೆಂಟರ್ ಇದೆ ಮತ್ತು ಹೊಸ ಮಳಿಗೆಗಳಲ್ಲಿ ಹೆಚ್ಚು ಭಾಗ 2004ರ ನಂತರ ನಿರ್ಮಿತವಾದವುಗಳಾಗಿವೆ, ಅವುಗಳೆಂದರೆ ಟಾರ್ಗೆಟ್ ಫೋಟೊ, ಟಾರ್ಗೆಟ್ ಫಾರ್ಮಸಿ, ಸ್ಟಾರ್‌ಬಕ್ಸ್ ಕಾಫೀ, ಜಂಬಾ ಜ್ಯೂಸ್ ಮತ್ತು "ಆಹಾರದ ಕೇಂದ್ರ"ವಾದ ಪೀಜಾ ಹಟ್ ಎಕ್ಸ್‌ಪ್ರೆಸ್. ಕೋಲ್ಡ್ ಸ್ಟೋನ್ ಕ್ರೀಮರಿ ಮತ್ತು ಟಾರ್ಗೆಟ್ ಮೂರು ಮಳಿಗೆಗಳಲ್ಲಿನ ಐಸ್‌ಕ್ರೀಮ್ ಅಂಗಡಿಗಳನ್ನು ಪರೀಕ್ಷಿಸುವ ಒಪ್ಪಂದಕ್ಕೆ ಸಹಿ ಹಾಕಿದವು ಎಂದು ವರದಿ ಮಾಡಲಾಯಿತು. 2008ರಲ್ಲಿ ಟಾರ್ಗೆಟ್ ಮಳಿಗೆಯ ಕೂಪನ್‌ಗಳಲ್ಲಿದ್ದ "ಫುಡ್ ಅವೆನ್ಯೂ" ಎಂಬ ಹೆಸರಿನ ಬದಲಿಗೆ "ಟಾರ್ಗೆಟ್ ಕೆಫೆ" ಎಂಬ ಹೆಸರನ್ನು ಉಪಯೋಗಿಸಲು ಪ್ರಾರಂಭಿಸಿತು.
ಟಾರ್ಗೆಟ್ ಗ್ರೇಟ್‍ಲ್ಯಾಂಡ್
ಟಾರ್ಗೆಟ್ ಗ್ರೇಟ್‍ಲ್ಯಾಂಡ್ ಇದು ಜೆನರಲ್ ಮರ್ಚಂಡೈಸ್ ಸೂಪರ್‌ಸ್ಟೋರ್‌ನ ಒಂದು ಭಾಗವಾಗಿದ್ದು 150,000 ಚದರ ಅಡಿಗಳಷ್ಟು(14,000 m²) ವಿಸ್ತೀರ್ಣವನ್ನು ಹೊಂದಿದೆ. ಸೂಪರ್ ಟಾರ್ಗೆಟ್‍ನಂತೆಯೇ ಇವು ಕೂಡ 2004ಕ್ಕಿಂತ ಮೊದಲು ಇದ್ದ ಬೇಸಿಕ್ ಟಾರ್ಗೆಟ್ ಸ್ಟೋರ್‌ಗಳಿಗಿಂತ ಹೆಚ್ಚು ವಿವಿಧತೆಯ ಉತ್ಪನ್ನಗಳನ್ನು ಮಾರಾಟಮಾಡುತ್ತವೆ, ಆದರೂ ಇವು ಆಹಾರ ಉತ್ಪನ್ನಗಳಾದ ಮಾಂಸ, ಬೇಕರಿ, ಡೆಲಿ, ಉತ್ಪನ್ನಗಳು ಹಾಗೂ ಹಾಲಿನ ಉತ್ಪನ್ನಗಳನ್ನು ಹೊಂದಿಲ್ಲ. 1990ರಲ್ಲಿ ಮೊದಲ ಟಾರ್ಗೆಟ್ ಗ್ರೇಟ್‍ಲ್ಯಾಂಡ್‌ನ್ನು ಮಿನ್ನೆಸೋಟಾದ ಆ‍ಯ್‌ಪಲ್ ವ್ಯಾಲಿಯಲ್ಲಿ ತೆರೆಯಲಾಯಿತು, ನಂತರ ಅದನ್ನು ನವೀಕರಿಸಿ, ವಿಸ್ತರಿಸಿ ಸೂಪರ್ ಟಾರ್ಗೆಟ್ ಮಾಡಲಾಯಿತು. 2005ರಿಂದ 2008ರ ವರೆಗೆ ಮಾರಾಟಮಾಡುವ ಸ್ಥಳವನ್ನು ಗುರುತಿಸಿ ಆಹಾರ ಉತ್ಪನ್ನಗಳನ್ನು ಮಾರುವ ಸ್ಥಳವನ್ನು ದುಪ್ಪಟ್ಟು ಮಾಡಲಾಯಿತು ಹಾಗೂ ಇತರೆ ವಿಭಾಗಗಳನ್ನು ಬೇರೆಡೆಗೆ ಸ್ಥಳಾಂತರಿಸಿ ಟಾರ್ಗೆಟ್‍ನ ವ್ಯಾಪಾರಿ ಮಳಿಗೆಗೆ ಸರಿಯಾದ ರೂಪುರೇಷೆ ನೀಡಲಾಯಿತು. ಒಂದೇ ಮಳಿಗೆಗೆ ಎರಡು ಪ್ರವೇಶ ದ್ವಾರಗಳು ಹಾಗೂ ವಿಸ್ತರಿಸಲ್ಪಟ್ಟ ಫುಡ್ ಅವೆನ್ಯೂ ಇದರ ಪ್ರಮುಖ ಲಕ್ಷಣಗಳಾಗಿವೆ. ಟಾರ್ಗೆಟ್ ಕೆಫೆಯು ಪೀಜಾ ಹಟ್ ಎಕ್ಸ್‌ಪ್ರೆಸ್, ಟಾಕೊ ಬೆಲ್ ಎಕ್ಸ್‌ಪ್ರೆಸ್ ಮತ್ತು ಸ್ಟಾರ್‌ಬಕ್ಸನ್ನು ಒಳಗೊಂಡಿದೆ. ಹೊಸದಾಗಿ ನಿರ್ಮಿಸಿದ ಟಾರ್ಗೆಟ್ ಗ್ರೇಟ್‍ಲ್ಯಾಂಡ್ ಸ್ಟೋರ್‌ಗಳು ಬೇಗ ಕೆಡುವ ಆಹಾರ ವಸ್ತುಗಳನ್ನು ಇಡುವ ಜನರಲ್ ಮರ್ಚಂಡೈಸ್ ಸ್ಟೋರ್‌ಗಳಾಗಿ ಮಾರ್ಪಡಿಸಿ ಕಟ್ಟಲಾಗಿದೆ.
ಸೂಪರ್ ಟಾರ್ಗೆಟ್
ಸೂಪರ್ ಟಾರ್ಗೆಟ್ ಇದು ಹೈಪರ್ ಮಾರ್ಕೆಟ್‍ನ ಭಾಗವಾಗಿದೆ. ಟಾರ್ಗೆಟ್ ಗ್ರೇಟ್‍ಲ್ಯಾಂಡ್‌ನಂತೆಯೇ ಇದರಲ್ಲಿ ಒಂದೇ ಮಹಡಿ ಕಟ್ಟಡಕ್ಕೆ ಎರಡು ಪ್ರವೇಶದ್ವಾರಗಳಿವೆ. ಸ್ಟೋರ್‌ನ "ಸೂಪರ್" ಎಂಬುದು 2006ರ ವರೆಗೆ ಹಸಿರು ಬಣ್ಣದಲ್ಲಿತ್ತು. ನಂತರದಲ್ಲಿ ತೆರೆಯಲ್ಪಟ್ಟ ಮಳಿಗೆಗಳಲ್ಲಿ ಎರಡೂ ಪದಗಳೂ ಕೆಂಪು ಬಣ್ಣದಲ್ಲಿತ್ತು, "ಸೂಪರ್" ಪದವನ್ನು "ಟಾರ್ಗೆಟ್" ಪದಕ್ಕೆ ಬಳಸಿದ ಹೆಲ್ವೆಟಿಕ ಶೈಲಿಯಲ್ಲಿ ಮತ್ತು "ಟಾರ್ಗೆಟ್"ನ್ನು ದಪ್ಪಾಕ್ಷರಗಳಲ್ಲಿ ಸರಳೀಕರಿಸಿ "ಟಾರ್ಗೆಟ್ ಬ್ರ್ಯಾಂಡ್"ನಲ್ಲಿ ಕಾಣುವಂತೆ ಬರೆಯಲಾಯಿತು. ಸೂಪರ್ ಟಾರ್ಗೆಟ್ ಸ್ಟೋರ್‌, ಜನರಲ್ ಮರ್ಚಂಡೈಸ್‌ನಲ್ಲಿ ಸಿಗುವ ಎಲ್ಲಾ ಉತ್ಪನ್ನಗಳ ಜೊತೆಗೆ ಆಹಾರ ಉತ್ಪನ್ನಗಳು, ತಾಜಾ ಉತ್ಪನ್ನಗಳು, ಬೇಕರಿ ಉತ್ಪನ್ನಗಳನ್ನು ಹೊಂದಿದೆ. ಎಲ್ಲಾ ತುಂಬಾ ಹಳೆಯ ಮತ್ತು ಹೊಸ ಸೂಪರ್ ಟಾರ್ಗೆಟ್ ಸ್ಟೋರ್‌ಗಳು ಟಾರ್ಗೆಟ್ ಆಪ್ಟಿಕಲನ್ನು ಹೊಂದಿವೆ. ಅನೇಕ ಸೂಪರ್ ಸ್ಟೋರ್‌ಗಳು ಸ್ಟಾರ್‌ಬಕ್ಸ್, ಕಾಫೀ, ಪೀಜಾ ಹಟ್ ಎಕ್ಸ್‌ಪ್ರೆಸ್, ಟಾಕೊ ಬೆಲ್ ಎಕ್ಸ್‌ಪ್ರೆಸ್, ಟಾರ್ಗೆಟ್ ಫಾರ್ಮಸಿ, ದಿ ಸ್ಟೋಡಿಯೋ(@)ಟಾರ್ಗೆಟ್ (ಒಂದು ವರ್ಣಚಿತ್ರ ಸ್ಟೂಡಿಯೊ), ಟಾರ್ಗೆಟ್ ಫೋಟೋ ಮತ್ತು ವೆಲ್ಸ್ ಫಾರ್ಗೋ ಬ್ಯಾಂಕ್ ಅಥವಾ ಯುಎಸ್ ಬ್ಯಾಂಕನ್ನು ಒಳಗೊಂಡಿವೆ. ಮೇರಿಲ್ಯಾಂಡ್ ಮತ್ತು ಟ್ವಿನ್ ಸಿಟೀಸ್‌ನ ಕೆಲವು ಸ್ಟೋರ್‌ಗಳು ಟಾರ್ಗೆಟ್ ಕ್ಲಿನಿಕ್ ಎಂಬ ಹೊಸ ಪದ್ಧತಿ ಇದೆ. ಇದು ಔಷಧಿ ಅಂಗಡಿಯಲ್ಲಿ ವಾಲ್‍ಗ್ರೀನ್ಸ್ ಅಥವಾ ಸಿವಿಎಸ್/ಫಾರ್ಮಸಿ ಎಂಬ ಮಿನಿಟ್ ಕ್ಲಿನಿಕ್ ಇರುವಂತೆ. ಯೂನೈಟೆಡ್ ಸ್ಟೇಟ್ಸ್‌ನಲ್ಲಿ ಇತರ ಹೈಪರ್ ಮಾರ್ಕೆಟ್‍ಗಳು(ವಾಲ್-ಮಾರ್ಟ್ ಸೂಪರ್‌ಸೆಂಟರ್ಸ್ ಮತ್ತು ಮೀಜರ್) 24 ಗಂಟೆಗಳ ಕಾಲ ತೆರೆದಿರುವಂತೆ ಸೂಪರ್ ಟಾರ್ಗೆಟ್‍ಗಳು ತೆರೆದಿರುವುದಿಲ್ಲ.
1995ರಲ್ಲಿ ಮೊದಲ ಸೂಪರ್ ಟಾರ್ಗೆಟನ್ನು ನೆಬ್ರಾಸ್ಕಾದ ಒಮಾಹಾದಲ್ಲಿ ತೆರೆಯಲಾಯಿತು, ನಂತರ ಅದೇ ವರ್ಷದಲ್ಲಿ ಎರಡನೇ ಸೂಪರ್ ಟಾರ್ಗೆಟನ್ನು ಕ್ಯಾನ್ಜ್‌ಸ್‌ನ ಲಾರೆನ್ಸ್‌ನಲ್ಲಿ ತೆರೆಯಲಾಯಿತು. ಟಾರ್ಗೆಟ್, 218 ಸೂಪರ್ ಟಾರ್ಗೆಟ್ ಸ್ಟೋರ್‌ಗಳನ್ನು 22 ಯುಎಸ್ ರಾಜ್ಯಗಳಲ್ಲಿ ನಡೆಸುತ್ತಿದ್ದು, ಹೆಚ್ಚಿನ ಪ್ರಮಾಣದಲ್ಲಿ ಅವು ಟೆಕ್ಸಾಸ್, ಫ್ಲೋರಿಡಾ, ಮಿನಿಸೌಟಾ ಮತ್ತು ಕೊಲರಾಡೋನಲ್ಲಿವೆ.
ಪಿಫ್ರೆಶ್ ಸ್ಟೋರ್ಸ್
2009ರಲ್ಲಿ, ಜನರಲ್ ಮರ್ಚಂಡೈಸ್ ಸ್ಟೋರ್‌ಗಳಿಗಾಗಿ ಹೊಸ ಮಾದರಿಯನ್ನು ಸಿದ್ಧಪಡಿಸಲಾಯಿತು. ಈ ಸ್ಟೋರ್‌ಗಳನ್ನು ಪಿಫ್ರೆಶ್ ಎಂದು ಕರೆಯಲಾಯಿತು, ಇವು ಬೇಗ ಕೆಡುವ ಆಹಾರ ಪದಾರ್ಥಗಳು ಮತ್ತು ಶೀತಲ ಆಹಾರಗಳು, ಮಾಂಸ ಮತ್ತು ಡೈರಿ ಉತ್ಪನ್ನಗಳನ್ನು ಇಡುವ ವ್ಯವಸ್ಥೆಯನ್ನು ಹೊಂದಿದ್ದವು. ಬಾರ್ ಕೋಡ್ ಮಾಡಿದ್ದ ಹಣ್ಣುಗಳು ಮತ್ತು ತರಕಾರಿಗಳು, ಮೊದಲೇ ಚೀಲದಲ್ಲಿ ತುಂಬಿದ್ದ ಬಾಳೆಹಣ್ಣುಗಳು ತೂಕದ ಅಧಾರದ ಬೆಲೆ ನಿಗದಿ ಮತ್ತು ಮಾಪಕದ ಅವಶ್ಯಕತೆಯನ್ನು ನಿವಾರಿಸಿದವು, ಈ ಉತ್ಪನ್ನಗಳಲ್ಲಿ ಕೆಲವು ರಾಷ್ಟ್ರೀಯ ಬ್ರಾಂಡ್‌ಗಳಿದ್ದವು. ಆದರೆ ಅವು ಇನ್ ಹೌಸ್ ಬೇಕರಿ ಅಥವಾ ಡೆಲಿಯನ್ನು ಒಳಗೊಂಡಿರಲಿಲ್ಲ ಬದಲಿಗೆ ಚಿಕ್ಕ ಸಂಖ್ಯೆಯ ಬೇಯಿಸಿದ ಸರಕುಗಳು ಮತ್ತು ಮುಂಚಿತವಾಗಿಯೇ ಜೋಡಿಸಲ್ಪಟ್ಟ ಡೆಲಿ ವಸ್ತುಗಳನ್ನು ಹೊಂದಿದ್ದವು. ಉತ್ಪನ್ನಗಳು ಕೆಲವೇ ಕೆಲವು ರಾಷ್ಟ್ರೀಯ ಬ್ರಾಂಡ್‌ಗಳನ್ನು ಹೊಂದಿದ್ದವು, ಆದರೆ ಇವು ಮುಖ್ಯವಾಗಿ ಟಾರ್ಗೆಟ್, ಆರ್ಚರ್ ಮತ್ತು ಮಾರ್ಕೆಟ್ ಪ್ಯಾನ್ಟ್ರಿಯಂತಹ ತಾನು ಮಾಲೀಕತ್ವ ವಹಿಸಿರುವ ಬ್ರಾಂಡ್ ಉತ್ಪನ್ನಗಳತ್ತ ಗಮನ ನೀಡಿದ್ದವು. ಮೊದಲಿಗೆ ಪಿಫ್ರೆಶ್‍ನ 100 ಸ್ಟೋರ್‌ಗಳು ತೆರೆಯಲ್ಪಟ್ಟವು. ಇವುಗಳಲ್ಲಿ ಹೆಚ್ಚಿನವು ಮೊದಲಿದ್ದ ಅಂಗಡಿಗಳನ್ನು ನವೀಕರಿಸಿ ಮತ್ತು ಆಹಾರ ಉತ್ಪನ್ನಗಳನ್ನು ಇಡಲು ವಿಸ್ತರಿಸಿ ಮಾಡಿದಂತಹ ಸ್ಟೋರ್‌ಗಳಾಗಿದ್ದವು, ಆದರೆ 2009ರಲ್ಲಿ ಹೊಸದಾಗಿ ತೆರೆಯಲ್ಪಟ್ಟ ಕೆಲವು ಸ್ಟೋರ್‌ಗಳು ಹೊಸ ಮಾದರಿಯಲ್ಲಿದ್ದವು. 2010ರ ಹೊತ್ತಿಗೆ ನವೀಕರಣ ಅಥವಾ ಹೊಸದಾಗಿ ಸ್ಟೋರ್‌ಗಳನ್ನು ತೆರೆಯಲಾಗಿ 350 ಸ್ಟೋರ್‌ಗಳಲ್ಲಿ ಪಿಫ್ರೆಶ್ ಕಲ್ಪನೆಯನ್ನು ತರಲಾಯಿತು. ಸಾಮಾನ್ಯವಾಗಿ ಪಿಫ್ರೆಶ್ ಸ್ಟೋರ್, ಜನರಲ್ ಮರ್ಚಂಡೈಸ್‌ ಟಾರ್ಗೆಟ್ ಸ್ಟೋರ್‌ಗಿಂತ 1,500 ಚದರ ಅಡಿಗಳಷ್ಟು ಹೆಚ್ಚು ವಿಸ್ತೀರ್ಣವನ್ನು ಹೊಂದಿದೆ, ಆದರೂ ಇವುಗಳ ದಿನಬಳಕೆಯ ವಸ್ತುಗಳ ಬೆಲೆಗಳು ಹೈಪರ್‌ ಮಾರ್ಕೆಟ್‍ಗಿಂತ ಕಡಿಮೆಯಿರುವುದರಿಂದ ಇವನ್ನು ಸೂಪರ್ ಮಾರ್ಕೆಟ್ ಎಂದು ಕರೆಯುವುದಿಲ್ಲ.
ನಗರದ ಸ್ಟೋರ್‌ಗಳು
ಹಲವು ಟಾರ್ಗೆಟ್ ಸ್ಟೋರ್‌ಗಳು ಒಂದೇ ರೀತಿಯ ಬಿಗ್-ಬಾಕ್ಸ್ ಸ್ಟೋರ್ಸ್ ವಿನ್ಯಾಸವನ್ನು ಹೊಂದಿದ್ದರೆ, ಕೆಲವು ಬೇರೆ ಬೇರೆ ರೀತಿಯ ವಿನ್ಯಾಸವನ್ನು ಹೊಂದಿವೆ, ಕಂಪನಿಯು ಈ ವಿನ್ಯಾಸಗಳಿಂದಾಗಿ ಹೆಚ್ಚು ವಿಸ್ತಾರವನ್ನು ಹೊಂದಿದೆ. ದೇಶದಾದ್ಯಂತ ನಗರ ಪ್ರದೇಶಗಳಲ್ಲಿ ಅಥವಾ ಮಾಲ್‌ಗಳೊಳಗೆ ಅನನ್ಯವಾದ ಸಂಗ್ರಹವಿರುವಂತೆ ಟಾರ್ಗೆಟ್‌ನ್ನು ನಿರ್ವಹಿಸಲಾಗುತ್ತಿದೆ, ಹೀಗಾಗಿ ಒಂದು ಮಹಡಿಯ ಕಟ್ಟಡದಲ್ಲಿ ಇದನ್ನೆಲ್ಲಾ ನಿರ್ವಹಿಸಲಾಗುವುದಿಲ್ಲ. ಈ ಸ್ಟೋರ್‌ಗಳು ಬಹು ಮಹಡಿ ಕಟ್ಟಡಗಳಾಗಿದ್ದು ಅದು ಮಾರಾಟ ಮಳಿಗೆ, ಶೇಕರಣಾ ಮಳಿಗೆ ಮತ್ತು ಕಚೇರಿಗಳನ್ನು ಒಳಗೊಂಡಿದೆ. ಮಹಡಿಗಳಿಗೆ ತಲುಪಲು ಎಸ್ಕಲೇಟರ್, ಎಲಿವೇಟರ್ ಅಥವಾ ವರ್ಮಪೋರ್ಟ್ ಎಂಬ ವಿಶೇಷ ರೀತಿಯ ಎಲಿವೇಟರ್ ಮೂಲಕ ವ್ಯವಸ್ಥೆ ಕಲ್ಪಿಸಲಾಗಿದೆ.
ಟಾರ್ಗೆಟ್ ಅರ್ಬನ್ ಸ್ಟೋರ್ ಕಲ್ಪನೆಯನ್ನು ಉಪಯೋಗಿಸಿಕೊಂಡು ಬಹು ಮಹಡಿ ಕಟ್ಟಡಗಳನ್ನು ನಗರಗಳಾದ ಅನ್ನಾಪುಲಿಸ್, ದಿ ಬ್ರಾಂಕ್ಸ್, ಬ್ರೂಕ್ಲಿನ್, ಕ್ವೀನ್ಸ್, ಗ್ಲೆಂಡೇಲ್, ಲಾಸ್ ಏಂಜಲೀಸ್, ಚಿಕಾಗೊ, ಪಾಸಡೀನ, ಕ್ಯಾಲಿಫೋರ್ನಿಯ, ಸ್ಯಾನ್ ಡಿಯೆಗೊ, ಸಿಯಾಟೆಲ್, ವಾಷಿಂಗ್ಟನ್ ಡಿ.ಸಿ., ಅಟ್ಲಾಂಟಾ, ಮಯಾಮೀ, ನ್ಯೂ ಅರ್ಲೀನ್ಸ್ ಮತ್ತು ಕಾರ್ಪೋರೇಷನ್‌ನ ಪ್ರಧಾನ ಕಚೇರಿಯಿರುವ ಮಿನಿಯಾಪುಲಿಸ್‌ನಲ್ಲಿ ಕಟ್ಟಲಾಯಿತು. ಜುಲೈ, 2010ರಲ್ಲಿ ನ್ಯೂಯಾರ್ಕ್‌ನ ಪೂರ್ವ ಹರ್ಲಮ್‌ನಲ್ಲಿ ಟಾರ್ಗೆಟ್ ಸ್ಟೋರನ್ನು ತೆರೆಯಲಾಯಿತು. 2011ರ ವೇಳೆಗೆ ಕಂಪೆನಿಯು ನಗರದ ಪೂರ್ವ ಲಿಬರ್ಟಿ ಸೆಕ್ಸ್‌ನ್‌ನ ಪಿಟ್ಸ್‌ಬರ್ಗ್‌ನಲ್ಲಿ ಅರ್ಬನ್ ಸ್ಟೋರ್ ತೆರೆಯುವ ಯೋಜನೆಯಲ್ಲಿದೆ.
ಮಿನಿಯಾಪುಲಿಸ್‌ನಲ್ಲಿರುವ ನಿಕೊಲೆಟ್ ಮಾಲ್ ಎಂಬ ಟಾರ್ಗೆಟ್ ಸ್ಟೋರ್, ಮೂರು ಮಹಡಿಯದಾಗಿದ್ದು ಗಾಜಿನ ಪ್ರವೇಶದ್ವಾರವಿದೆ, ಇದರ ವಿನ್ಯಾಸವು ಇತರೆ ಟಾರ್ಗೆಟ್ ಸ್ಟೋರ್‌ಗಳಿಗಿಂತ ಭಿನ್ನವಾಗಿದೆ. ಈ ಅರ್ಬನ್ ‌ಸ್ಟೋರನ್ನು ಯುಎಸ್ ಮಿಲಿಯನ್ $16.3 ವೆಚ್ಚದಿಂದ ಟಾರ್ಗೆಟ್ ಕಾರ್ಪೋರೇಷನ್ ನಿರ್ಮಿಸಿದೆ. ಇದೇ ಮಾದರಿಯನ್ನು ಉಪಯೋಗಿಸಿಕೊಂಡು ಹಿಂದಿನ ಬುಲಕ್ಸ್, ಮಾಂಟ್‌ಗೊಮೆರಿ ವಾರ್ಡ್, ಜೆ.ಡಬ್ಲೂ. ರಾಬಿನ್‌ಸನ್ಸ್, ರಾಬಿನ್‌ಸನ್ಸ್-ಮೇ ಮತ್ತು ಯಾಂಕರ್ಸ್ ಸ್ಟೋರ್‌ಗಳನ್ನು ಮಾರ್ಪಡಿಸಲಾಯಿತು.